Polis Dalam Proses Rakam Keterangan Nadir, Caprice

Memetik laporan Harian Metro, polis kini dalam proses merakam keterangan Presiden Cinta Gaza Malaysia (CGM), Nadir Al-Nuri dan penyanyi rap, Caprice berhubung misi kemanusiaan di Gaza baru-baru ini.

Ketua Polis Daerah Wangsa Maju, Superintendan Ashari Abu Samah berkata, percakapan itu bagi membantu siasatan laporan dibuat pendakwah terkenal, Ebit Lew yang mendakwa difitnah beberapa individu berkaitan misi itu di media sosial.

“Kita belum rekod percakapan dua individu itu dan belum ada tarikh lagi. Polis sedang berusaha untuk berbuat demikian.

“Setakat ini, hanya Ebit yang sudah diambil keterangan. Saya akan maklumkan jika ada perkembangan lanjut berkaitan kes ini,” katanya.

Pada 22 Julai lalu, Ebit hadir ke Ibu Pejabat Polis Daerah (IPD) Wangsa Maju untuk dirakam percakapan berkaitan isu terbabit.

Terdahulu, Ebit turut menafikan dakwaan Muhammad Nadir yang pihaknya membayar ratusan ribu dolar kepada syarikat Hala untuk memasuki Gaza. Ebit turut menyifatkan dakwaan dibangkitkan Ketua Pegawai CGM itu sebagai fitnah melampau.


Ramai Teruja Fara Fauzana Buat Comeback Sertai Hot FM

Selepas lima tahun meninggalkan konti Hot FM, penyampai radio Fara Fauzana membuat kejutan kembali ke udara menerusi slot pagi bersama rakan penyampai, AG Azmeer dan Fad Bocey mulai hari ini.

Menerusi perkongsian di Instagram, kejutan tersebut diumumkan oleh pihak stesen radio Hot FM pagi tadi sekaligus mengesahkan Farah Fauzana atau lebih mesra dipanggil Fafau kembali menyertai keluarga Hot FM.

BACA: Fara Fauzana Akui 5 Tahun Pertama Bertugas Tak Pernah Solat Subuh

Pengumuman tersebut mendapat pelbagai reaksi di kalangan netizen yang teruja apabila penyampai radio terkenal itu kembali ke Hot FM serta rindu untuk mendengar celoteh Fafau.

Dalam pada itu, ada yang mahukan Hot FM memanggil semula Faizal Ismail atau FBI untuk melengkapkan kembali penyampai radio AM Krew yang pernah popular sebelum ini.

Sementara itu, ramai yang gembira dapt mendengar kembali suara Fafau di Hot FM apatah lagi sebelum ini ramai yang membesar dengan suaranya.


MK K-Clique Mahu Beri RM50k Pada Warga Emas Dimalukan Influencer

Sejak semalam hangat diperkatakan mengenai video seorang warga emas dimalukan di khalayak ramai oleh seorang influencer dan usahawan sehingga mengundang kecaman hebat netizen.

Video tersebut turut mendapat perhatian ahli kumpulan K-Clique, MK, yang mahu memberikan sumbangan sebanyak RM50,000 kepada warga emas berkenaan.

Menerusi satu perkongsian di Insta Story, MK yang berang dengan tindakan influencer berkenaan yang memberi upah sebanyak RM50 bertanyakan kepada netizen jika ada maklumat mengenai warga emas berkenaan.

“Sebab dia berani, kau upah RM50? Si*l apa kau, saya bukan orang kata. Keluarga saya bukan orang kaya. Siapa ada info pakcik ini, saya bagi pakcik ni RM50,000. Mentang-mentang kau kaya dan berjaya, cakap ikut sedap mulut kau je,” tulisnya.

Bagaimanapun, perkongsian MK di Insta Story mengenai pemberian RM50,000 itu telah dipadam. Menerusi Insta Story berbeza MK memohon maaf kerana terlalu emosi apabila melihat warga emas berkenaan diperlakukan sebegitu.

“Saya dari keluarga susah, nampak pakcik tu macam saya nampak bapa saya. Niat dengan cara tu tak sesuai, minta maaf emosi sikit,” tulisnya.

Dalam pada itu, MK mengakui kesilapannya yang terlalu emosi sebelum ini namun dia tetap akan membantu warga emas berkenaan mengikut kemampuan.


Isteri Nak Bersalin, Aman Graseka Buntu Cari Duit Selepas Hilang Punca Pendapatan

Isterinya, Nurul Amrina Zamri bakal melahirkan cahaya mata kedua mereka bulan depan, pelakon Aman Graseka pening untuk mencari duit selepas hilang punca pendapatan susulan pandemik Covid-19.

Berikutan itu, pelakon berusia 53 tahun itu meminta penerbit dan pengarah filem berjudul 1875 menjelaskan bayaran sebanyak RM25,000 yang tertunggak sejak empat tahun lalu.

BACA: Aman Graseka Kecil Hati Dengan Anak, Isteri Muda Tak Halang Jumpa

“Isteri nak bersalin. Situasi Covid-19 yang tiada kesudahan dan tiada kerja. Ia memang buat saya pening kepala. Mana lagi ikhtiar saya untuk cari duit?” katanya.

Selepas hilang punca pendapatan sejak dua tahun lalu Aman kini menetap di kampung halaman isterinya di Padang Geh, Kuala Ketil.

Mengulas mengenai bayaran yang dituntutnya itu, Aman berkata filem itu diterbitkan menggunakan dana Perbadanan Kemajuan Filem Nasional Malaysia (Finas) dan masih belum ditayangkan.

“Isteri sepatutnya menerima bayaran RM3,000. Saya sering menghubungi penerbit itu tapi dia hanya berikan janji palsu. Katanya apabila ada duit dia pasti akan bayar.

“Akhirnya saya hilang sabar dan mempersoalkan janjinya. Dia kemudian bertindak menyekat sebarang panggilan dan mesej saya. Saya amat kecewa dengan sikapnya dan tak mahu perkara ini berlaku lagi kepada pelakon lain selepas ini,” katanya.

Dalam pada itu, Aman mengakui dia ada meminta bantuan daripada rakan-rakan namun memahami dalam keadaan sekarang mereka juga berdepan kesusahan.

Ujarnya lagi, dia juga ada meminta bantuan daripada Persatuan Seniman Malaysia (Seniman), tetapi belum ada sebarang jawapan.


Tak Perlu Saman, Nubhan Harap Siti Nordiana & Rakan Artis Berdamai

Tampil memberikan pandangan mengenai kontroversi teman duetnya, Siti Nordiana dengan beberapa rakan artis, penyanyi Nubhan berkata dia tidak menyangka perbalahan antara mereka sampai ke tahap saman menyaman.

Nubhan berkata tiada keperluan untuk saman menyaman dan isu tersebut boleh diselesaikan secara baik. Ujarnya, bergaduh antara rakan itu perkara biasa.

“Kasihan rakan duet saya ni. Tak sangka isu kawan boleh membawa kepada tindakan saman menyaman. Gaduh sikit, lepas cakap itu biasa dalam berkawan.

“Saya pun pernah gaduh dengan deorang, pastu baik balik. Lepas tu gaduh kejap, tiba-tiba bercuti sama-sama. Macam itulah ulang-ulang sampai abang Jamil …,” katanya.

Mengulas mengenai isu tidak membayar makanan ketika mereka keluar, Nubhan berkata ianya hanya gurauan antara rakan-rakan dan bukan perkara serius.

“Saya kalau kluar ngan diaorg ni sentiasa akan gaduh bila makan…berebut masing-masing nak mengelak bayar. Bukan tak ada duit tapi dah pangai memasing macam tu. Layan je la. Gurau-gurau kan. Nothing serious,” tulisnya.

Dalam pada itu, Nurhan berkata dia tidak menyalahkan mana-mana pihak tetapi mahu melihat mereka dapat menyelesaikan segala permasalahan dengan baik serta bermaafan dan berdamai.

“Maaf bermaafan lah. Kita tak nak tahu pun siapa betul siapa salah. Bila jadi sesuatu perkara, sure masing-masing ada salah, kawan kannnn?

“Memang mulut longkang tu perkara biasa. Tu jugak yang kita kawan, tu juga yang dah bertahun-tahun pun. Bukan nak pertahankan sesiapa, cuma nak tengok korang berdamai,” tulisnya.


“Caprice Tak Boleh Berdiam Lagi Dah, Selama Ni Satu Malaysia Kena Tipu”

Menerusi satu perkongsian di Instagram, penyanyi rap Caprice memaklumkan dia tidak akan berdiam diri lagi memandangkan banyak ugutan diterimanya.

Menurut Caprice, dia akan tampil mempertahankan diri serta menerangkan satu demi satu pertuduhan yang disifatkan sebagai fitnah.

BACA: Nenek Meninggal Dunia, Caprice Terkilan Tak Sempat Kenalkan Bakal Isteri

“Caprice tidak boleh berdiam lagi dah.. terlalu banyak ugutan diterima… jadi terpulanglah. Kita akan jelaskan satu persatu dan pertahankan setiap tuduhan. Fitnah adalah jenayah dalam Islam, lagi teruk dari membunuh,” tulisnya.

Kata Caprice lagi, orang ramai akan memahami dan membuka mata berhubung apa yang berlaku sehingga dirinya. Katanya lagi, dia juga akan menjawab isu dimana dia mendakwa Ustaz Ebit Lew melutut sebelum ini.

“InsyaAllah pada penghujungnya, anda akan melihat dan memahami mengapa saya sakit hati dan kenapa selama ni satu Malaysia kena tipu. Air mata dan kopiah tu tidak boleh selamatkan kamu lagi dah.

“Tentang isu melutut, apa dia janji kepada Caprice di hotel dan apa berlaku di Gaza yang buat Caprice sakit hati semua akan dijawab.

“Maaf tapi saya dah tak boleh terima segala cacian atau makian lagi sementara orang2 kuat susun strategi untuk sembunyi Caprice,” katanya.

Menerusi perkongsian itu, Caprice turut memuat naik video rakaman audio penjelasan Ebit Lew baru-baru ini yang mendakwa dia menepis tangannya.

Caprice turut berkongsikan mesej perbualan bersama Ebit Lew pada 1 Julai lalu meminta kebenaran untuk berkongsikan video pertemuan mereka di media sosial.


“Anda Tak Tahu Apa Saya Lalui, Tolong Henti Hakimi Saya”

Memuat naik kenyataan di Insta Story, penyanyi Syura Badron meminta orang ramai tidak terus-menerus menghakimi dirinya kerana mereka tidak tahu apa yang dilalui olehnya.

Menurut Syura lagi, orang ramai mungkin mengenalinya tetapi tidak tahu tentang kisah hidupnya serta tidak berada di tempatnya.

BACA: “48 Jam Untuk Permohonan Maaf Atau Saya Saman” – Siti Nordiana

“Anda tahu nama saya, tapi bukan kisah saya. Anda pernah mendengar dan lihat apa yang saya pernah buat, tapi tak tahu apa yang saya lalui.

“Kalau anda berada di tempat saya, anda awal-awal lagi akan kecundang. Jadi, tolong berhenti menghakimi saya,” tulisnya.

Syura turut terpalit dengan kontroversi apabila dia bersama empat individu lain iaitu penyanyi, Lan Solo, isteri Lan iaitu Sheila, jurusolek Aida G dan pegawai perhubungan awam syarikat rakaman FMC, Sam Samin dikatakan menyebut nama Siti Nordiana ketika perbualan secara langsung di Instagram.

Dalam perbualan itu, Shiela meluahkan rasa terkilan apabila suaminya, Lan dikatakan menumpang populariti Siti Nordiana.


Suami Lana Nodin Bagi Warning Di IG Live, Michael Ang Sedia Bersemuka

Lantang membidas kenyataan pelakon Lana Nodin yang mengesa Ketua Pengarah Kesihatan, Tan Sri Dr Noor Hisham, pengarah Michael Ang berkata dia menerima amaran daripada suami Lana iaitu David Mckienzie.

Bersedia untuk bersemuka dengan Lana dan suaminya bagi menyelesaikan kemelut antara mereka, bagaimanapun Michael meminta pasangan itu mendapatkan vaksin terlebih dahulu.

“Sebenarnya saya tak nak bagi komen selanjutnya sebab suami dia dah bagi amaran, dia masuk dalam sesi IG live saya dan tinggalkan komen macam itu.

“Saya memang terbuka nak jumpa mereka tapi pastikan mereka vaksin dulu, sebab saya memang tak nak jumpa atau kerjasama dengan orang tak ambil vaksin. Itu pendirian saya.

“Saya tak kisah kalau dia anti vaksin, itu hak dia, yang saya marah bila dia kata muka penat DG Hisham selama ini hanyalah lakonan, itu adalah satu kebonohan (Lana),” katanya.

Meskipun dilmparkan kata-kata hinaan oleh Lana terhadap dirinya, namun dia tidak amnil kisah dan enggan melayan tindakan pelakon itu yang disifatkan sama seperti netizen lain.

“Kata-kata yang dia kata pada saya itu sama seperti netizen-netizen lain yang pernah cakap pada saya, kalau ada isu yang mereka tak puas hati dengan pandangan saya.

“Dia kata saya kafir, lebih baik tak payah masuk Islam..semua benda itu netizen dah pernah cakap macam itu pada saya. Jadi perlu ke saya melayan orang yang tidak berotak seperti itu,” katanya.

Terdahulu, Lana memuat naik kenyataan di Insta Story menempelak Michael yang dikatakan masuk campur kenyataannya berkaitan Dr Noor Hisham.


Tiada Permohonan Maaf Diterima, Siti Nordiana Tetap Teruskan Saman

Selepas memberi tempoh 48 jam dan tiada sebarang permohonan maaf diterima, pelakon dan penyanyi Siti Nordiana nekad meneruskan saman terhadap lima individu iaitu Lan Solo, Syura, Sam Samin, Sheila Razlan dan Aida G.

Nana berkata dia telah mengarahkan peguamnya, Abang Azlan Abang Ariffin untuk meneruskan tindakan saman dan keputusan tersebut diambil bagi membersihkan namanya.

“Nana telah mengarahkan pihak peguam untuk meneruskan dengan tindakan saman terhadap kelima-lima individu tersebut yang akan difailkan selewat-lewatnya pada Isnin depan iaitu 2 Ogos.

“Nana telah melantik firma guaman bagi tindakan undang-undang dan keputusan tersebut diambil bagi membersihkan nama dan imej yang telah dicalarkan oleh kenyataan-kenyatan tersebut sama ada secara langsung atau tidak akibat daripada siaran IG Live tersebut,” katanya.

Isnin lalu, lima individu berkenaan telah menyerahkan tindakan selanjutnya kepada pihak peguam yang dilantik mereka serta mengakui sudah menerima notis yang dikemukakan Siti Nordiana.

Terdahulu, hangat diperkatakan apabila nama Siti Nordiana disebut-sebut dalam sesi IG Live disertai penyanyi, Lan Solo bersama isterinya, Shiela, Syura, jurusolek Aida G dan pegawai perhubungan awam syarikat rakaman FMC, Sam Samin.

Menerusi sesi live tersebut, Shiela meluahkan rasa tidak puas hati apabila suaminya, Lan Solo dikatakan menumpang populariti Nana hehingga ada pihak produksi enggan menawarkan pekerjaan kepada mereka disebabkan oleh ‘mulut’ Siti Nordiana.


Kecoh Video Lucah Mirip Pendakwah, Polis Akan Keluar Kenyataan

Beberapa hari lalu hangat diperkatakan di media sosial dakwaan penularan sebuah video lucah dan gangguan seksual melibatkan individu mirip pendakwah di negara ini.

Terbaru, Polis Diraja Malaysia (PDRM) berkata pihaknya akan meneliti dakwaan tersebut dan satu kenyataan bakal menyusul dalam masa terdekat.

Sebelum itu, media sosial hangat membincangkan tentang dakwaan mengenai video berkenaan.

Tinjauan di media sosial mendapati ada sebahagian turut memperkatakan isu yang seakan-akan sama dengan dakwaan berkenaan.

Ada juga mengaitkan ramai menjadi mangsa seksual individu yang dikaitkan perlu berani tampil membuat laporan sambil memberi beberapa nombor untuk berbuat demikian.

Bagaimanapun, setakat ini masih tiada sebarang penafian dan dakwaan secara terang-terangan dibuat oleh pihak-pihak tertentu.


“Saya Rakyat Negara Ini, Saya Ada Hak Bersuara”

Sejak beberapa hari lalu, hangat diperkatakan apabila pelakon Lana Nodin menggesa Ketua Pengarah Kesihatan, Tan Sri Datuk Seri Dr. Noor Hisham meletakkan jawatan susulan kes yang dicatatkan naik mendadak.

Susulan kritikannya itu, Lana dikecam teruk oleh netizen yang menyuruhnya pulang ke negara suaminya di Amerika Syarikat. Tidak melatah dengan kecaman tersebut, Lana berkata dia berhak bersuara sebagai rakyat Malaysia.

BACA: Rita Rudaini Sokong Lana Nodin Gesa DG Hisham Letak Jawatan

“Apa hak mereka mahu suruh saya ‘berambus’ balik negara suami (Amerika Syarikat)? Saya rakyat Malaysia, dilahirkan di negara ini. Saya ada hak untuk bersuara”.

“Sekarang ini bukan saya seorang sahaja yang menghentam beliau (Noor Hisham), ramai lagi rakyat Malaysia menyuarakan pendapat yang sama.

“Ramai yang hentam saya sebab lantang sehingga menyuruh saya untuk pulang ke AS. Kenapa saya kena ‘berambus’? Malaysia negara saya. Kalau balik ke sana sekali pun, saya tetap akan bersuara sebab saya rakyat negara ini,” katanya.

Dalam pada itu, Lana turut dikatakan tidak mengenang budi kerana mengkritik Kementerian Kesihatan Malaysia (KKM) sedangkan sebelum ini pernah berjasa menyelamatkan nyawa anak keduanya.

“Tentang anak saya sakit dengan kelantangan saya bersuara tidak menjadi isu sebenarnya. Masa anak saya sakit, dia bukan dirawat secara percuma di negara ini. Saya bayar kos perubatan anak saya.

“Saya tidak minta derma pun. Malah saya bayar setiap sen kos perubatan anak saya,” ujarnya.

Jelas Lana lagi, dia lantang bersuara kerana sudah lama bersabar dengan tindakan kerajaan ‘mengurung’ rakyat dalam tempoh yang lama, tetapi masih tiada perubahan.

“Sudah dua tahun rakyat dikurung. Saya sebagai rakyat marah sebab banyak benda terjejas termasuk ekonomi rakyat. Mahu tunggu berapa tahun lagi?” soalnya.

Tegas Lana lagi, dia tidak takut jika kelantangannya itu membuatkan karier lakonannya terjejas kerana dia percaya bahawa rezeki telah diatur oleh Allah.


Fiza Halim Sedih 3 Bulan Tak Jumpa Anak

Baru-baru ini kecoh di laman Twitter apabila seorang wanita dikatakan bekas adik ipar Fiza Halim menuduh pelakon itu kaki sondol dan mata duitan serta mendedahkan satu demi satu cerita.

Meskipun berdepan pelbagai tohmahan, Fiza berkata dia reda di atas apa yang berlaku dan menganggap ianya ujian kecil dalam hidup.

“Semua yang berlaku sudah pun tertulis.Ada yang menghina, mengeji dan mencaci tetapi saya hanya mendiamkan diri.

“Biarlah, bagi saya ini ujian. Saya reda dan pasrah dengan semua ketentuan yang sudah tertulis pada lukisan hidup ini. Apapun, hidup perlu diteruskan,” tulisnya.

Dalam pada itu, menerusi entri di Instagram itu, Fiza memaklumkan sudah tiga bulan tidak berpeluang untuk bertemu anaknya bongsunya, Siti Alena Adra, 3, disebabkan Perintah kawalan Pergerakan (PKP).

“Tidak mungkin seorang ibu sanggup berjauhan daripada anaknya. Sedih saya siapa yang tahu. Hari ini, Allah SWT makbulkan doa saya untuk bertemu dengan nyawa saya ini.

“Terima kasih Tuhan atas kegembiraan dan nikmat yang Kau hadirkan ini. Kesabaran yang cukup bermakna, jika kita jatuh kerana manusia, bangunlah kerana Allah,” tulisnya lagi.

Sementara itu di ruangan komen, Fiza memberitahu hak penjagaan Baby Aleena masih belum diputuskan oleh pihak mahkamah disebabkan masih dalam tempoh PKP.

Pada Mei lalu, Fiza mengesahkan sudah pun bercerai dengan suaminya, Aizat Al Jefri pada 22 Julai, tahun lalu selepas empat tahun mendirikan rumah tangga. Mereka dikurniakan seorang cahaya mata perempuan, Baby Aleena kini berusia hampir tiga tahun.

Terdahulu, Fiza pernah berkahwin kali kedua dengan penyanyi Akademi Fantasia, Adam, pada September 2013 namun bercerai pada September 2016 dan tidak dikurniakan cahaya mata.

Menerusi perkahwinan pertama dengan Ahmed Farriq Zainul, pasangan itu dikurniakan dua cahaya mata, Ferra Aryana, 13, dan Feeya Adyrra, 12.


Gadjet Baru HUAWEI MatePad 11 & MateBook D15 Ni Betul-Betul In Trend!

Buat peminat setia HUAWEI, korang mesti tak sabar nak dapatkan produk terbaru dari HUAWEI ni kan? Ya lah, baru sahaja HUAWEI melancarkan MatePad 11. Paling best tablet terbaru ni dilengkapi dengan HarmonyOS 2.

Kiranya, MatePad 11 ni adalah yang pertama menampilkan paparan yang menyokong kadar penyegaran 120 Hz serta memberi visual yang lebih halus dan cantik.

Tidak ketinggalan, tablet ini juga ada aksesori tambahan seperti stylus terkini HUAWEI M-Pencil generasi kedua dan papan kekunci Smart Magnetic. Lepas ni kerja korang akan lebih bertambah power dengan tablet terbaru dari HUAWEI.

Ha! Sebelum kami terlupa HUAWEI juga memperkenalkan series MateBook terbaru iaitu HUAWEI MateBook D15 generasi ke-10 dan ke-11 Intel Core i5 dengan RAM 8GB. Selain itu, HUAWEI juga melancarkan 2 gadjet baru dalam talian iaitu MateBook 14 dengan siri CPU AMD Ryzen 4000H dan HUAWEI D14 dengan cip pemprosesan Intel Core i3 Generasi ke-10.

Kalau korang nak tahu apa yang bestnya pasal MatePad 11 dan MateBook D15 ni meh layan sampai habis.

Seperti yang kami cakap sebelum ini, HUAWEI MatePad 11 adalah tablet pertama yang dilengkapi monitor yang menyokong kadar penyegaran maksimum 120 Hz untuk memberikan visual yang lebih lancar. Dengan tablet terbaru HUAWEI ni korang boleh enjoy bila korang buat video playback, gaming, webpage browsing, handwriting dan banyak lagi lah.

Tablet yang mempunyai paparan HUAWEI FullView 10 dengan 95 inci, dengan reka bentuk yang slim ini menawarkan pengalaman visual yang konsisten dan mendalam untuk semua jenis kandungan.

Tablet yang dilengkapi dengan 86% screen-to-body ratio, DCI-P3 colour gamut ini akan buatkan mata korang tak akan letih bila korang on di waktu malam. Fungsi Double TÜV Rheinland: TÜV Rheinland Low Blue Light (Hardware Solution) dan Flicker-Free Certification akan mengurangkan cahaya biru yang berbahaya ketika korang melayari pada waktu malam tanpa kekuningan skrin. Jadi boleh lah korang enjoy dengan media sosial korang tu lama-lama.

HUAWEI M-Pencil yang ditingkatkan (Generasi ke-2) mempunyai ketinggian yang hampir tidak dapat dilihat iaitu serendah 2 ms. Ia direka untuk memberi korang pengalaman menulis semula jadi seperti di atas kertas.

HUAWEI M-Pencil Generasi Ke-2 menyokong fungsi Double Tap to Switch. Walaupun korang fokus untuk melukis, tidak kira atau mengendalikan dokumen, korang hanya perlu mengetuk dua kali untuk beralih ke mod pemadam untuk membuat perubahan.

HUAWEI FreeScript membolehkan korang menggunakan M-Pencil untuk memasukkan teks dalam bidang teks mana pun untuk pengalaman input yang lancar dan semula jadi. Paling menarik dengan HUAWEI M-Pencil Generasi Ke-2 ni korang boleh gunakan beberapa short form yang terbina untuk inputkan tulisan dengan lebih cepat.

a. Lukis garis mendatar pada teks untuk memilih teks
b. Lukis garis bergelombang untuk memadamkan teks
c. Lukis garis menegak untuk menambah atau menghapus ruang antara watak

Selain itu, ia juga dilengkapi fungsi hebat lain seperti Instant Shape dan Instant Table – bagi korang yang tidak dapat menarik garis lurus yang bagus, jangan risau! Dengan HUAWEI M-Pencil Generasi Ke-2 terkini, ia secara automatik dapat memberikan bentuk yang anda mahukan.

Bagi korang yang bakal memiliki gadjet terbaru HUAWEI ni, bab bateri korang tak perlu risau. Sebabnya gadjet ini siap ada teknologi penjimatan kuasa HarmonyOS. HUAWEI MatePad 11 menawarkan sehingga 12 jam pemutaran video HD 1080p tempatan berterusan dan 12 jam menangani tugas produktiviti dengan sekali caj.

Jangan bimbang bateri tablet korang akan habis semasa bekerja lagi dengan HUAWEI MatePad 11. Dengan pengalaman produktiviti tanpa gangguan 12 jam yang disokong dengan sekali caj, HUAWEI MatePad 11 adalah peranti yang sesuai untuk bekerja dari jauh, dan korang tak perlu bimbang pasal hayat bateri sekiranya korang terlupa membawa pengecas.

Kalau korang yang suka layan muzik, drama atau apa sahaja lah yang berkaitan dengan audio, MatePad 11 ni paling ngam dengan korang. Bukan nak cakap lebih tapi sistem audio ni memang terbaik gila lah. Sebabnya sistem Histen 7.0 technologi Harman Kardon ni betul-betul main peranan.

Paling kami kagum sekali, MatePad 11 ni dilengkapi dengan 4 mikrofon. Tiga di sisi dan satu sebagai bahagian modul kamera belakang – untuk pengambilan suara yang tepat. Kalau korang nak tahu power tak power Histen 7.0 dan ni, bila korang onz jer muzik cuba korang perhatikan bass dia. Memang jelas dan best jer dengar.

Bila korang ada online meeting pun dah tak heran dengan keadaan sekeliling kalau korang gunakan MatePad 11 sebagai gadjet korang. Sebabnya, sistem yang ada pada MatePad 11 ni akan menghilangkan gangguan lain selain dari perkara yang korang nak dengar jer. Best kan? Orang lain bising pun tak pa, yang penting meeting onz.

Kalau tadi korang dah layan apa yang best pasal MatePad 11, kali ni jom layan MateBook D15 pula. Dengar cerita awesome dan sesuai untuk korang guna time-time lockdown ni.

HUAWEI MateBook D15 terdiri daripada variasi Pemproses Intel® Core ™ Gen ke-10 dan Pemproses Intel® Core ™ Gen ke-11 dengan CPU empat-teras, lapan-utas yang memberikan prestasi multi-utas yang hebat untuk peminat multi-tasking, dan dilengkapi dengan Grafik Intel® Iris® Xe bersepadu.

Kalau korang nak tahu, MateBook D15 ni kalau korang on lama-lama pun tak panas, sebabnya dia dah ada sistem penyekukan HUAWEI Shark fin fan. Jadi korang tak payah risau kalau nak connect wifi lama-lama.

Lebih ringkas, lebih menarik. Ini antara ciri rekaan yang ramai gemari. Memiliki rekaan luaran metalik dengan warna silver dan kemasan futuristik.

Bukan itu sahaja, HUAWEI MateBook D 15 ini hanya seberat 1.56kg dan ketebalannya lebih kecil dari 16.9mm membolehkan korang yang bertubuh kecil molek mudah untuk membawanya ke mana sahaja. Malah laptop dengan saiz ini adalah antara yang paling ringan setakat ini.

Walaupun mempunyai reka bentuk yang ramping, HUAWEI MateBook D15 mengemas pelbagai port yang mengagumkan di kedua sisi termasuk satu port earphone dan mikrofon 3,5 mm 2-in-1, satu port USB-C, 1 port HDMI, dua port USB 2.0 dan satu USB 3.2

Selain itu, ciri paparan skrin FullView yang menjadi trend pada telefon pintar terkini membuatkan HUAWEI turut membawanya kepada keluaran laptop terbaru mereka. Dengan HUAWEI MateBook D 15 ini, korang boleh melihat isi kandungan dengan 87% skrin paparan penuh.

Tambahan pula dengan resolusi IPS HUAWEI FullView display 1920 X 1080 dan skrin ratio 15:6 anda dapat merasai pengalaman istimewa ini bersama HUAWEI MateBook D 15.

Ciri paling menarik iaitu skrin HUAWEI MateBook D 15 ini dilengkapi dengan TÜV Rheinland certified untuk melindungi mata anda dari pandangan radiasi berbahaya.

Hebatnya HUAWEI MateBook D 15 ini, korang boleh transfer fail antara Windows dan Android dengan lebih mudah. Fungsi kolaborasi pelbagai skrin ini membolehkan anda untuk menjadikan telefon pintar Huawei korang berfungsi sebagai komputer riba yang kecil dan mudah untuk dibawa kemana sahaja. Lebih gempak korang juga boleh jawab panggilan menggunakan laptop dengan ciri ini.

Dengan fungsi ini juga korang boleh fokus kerja menggunakan laptop tanpa perlu digangguan dengan peranti lain. Lebih penting lagi, pengalaman bermain game lebih puas dengan menggunakan skrin yang lebih besar. Perlu diingatkan, fungsi ini hanya boleh digunakan jika anda mempunyai telefon pintar Huawei sahaja.

Bukan itu sahaja, D15 ini juga boleh berkolaborasi dengan tablet Matepad 11. Jadi, anda boleh share fail, dokument juga daripada tablet terseut kepada komputer serta membuka fail yang berlainan dalam kedua dua device dengan menggunakan extend mode.

Ha macam mana, dah bacakan apa yang bestnya mengenai MatePad 11 dan MateBook D15 dari HUAWEI ni? Jadi sekarang masanya untuk korang ingat tarikh-tarikh penting ni untuk korang lock kan gadjet kesayangan korang.

Untuk gadjet HUAWEI MatePad 11 dan HUAWEI MateBook D15 boleh didapati untuk pra pesanan dari sekarang hingga 5 Ogos pada RM1,999 (128GB) dan RM2,399 (256GB).

Kalau korang buat pra pesanan sekarang, korang akan dapat barangan percuma bernilai sehingga RM1207. percuma termasuk Papan Kekunci Magnetik Pintar HUAWEI, Generasi Kedua M-Pencil, HUAWEI Cloud Storage 50GB 1 bulan, VIP Video HUAWEI 1 bulan, Percubaan Premium Muzik HUAWEI 3 bulan.

Manakala untuk HUAWEI MateBook D15 pra pesanan sekarang pada harga RM2,999 (Intel Core i5 Generasi ke-10) dan RM3,699 (Intel Core i5 Generasi ke-11)

Paling menarik kalau korang buat pra pesanan sekarang, korang boleh dapat banyak barangan percuma sehingga RM667. Best kan? Antara barangan yang korang akan dapat adalah Backpack, Bluetooth Mouse and Microsoft 365.

Ha! Sebelum kami terlupa, untuk HUAWEI MateBook D14 dan  MateBook 14 pun korang dah boleh book secara eksklusif dalam talian sehingga 8 Julai ini dengan harga pra-pesanan RM 2299 (MateBook D14) dan RM3,899 (MateBook 14).

Semua detail kami dah bagi, tunggu korang buka laman rasmi HUAWEI dan book jer. Ingat jangan terlepas gadjet serba boleh ni kalau nak seiring dengan era sekarang.


Nenek Meninggal Dunia, Caprice Terkilan Tak Sempat Kenalkan Bakal Isteri

Menerusi satu perkongsian di Instagram hari ini, penyanyi rap, Caprice berkongsikan berita duka mengenai pemergian nenek tersayang pagi tadi.

Tidak berkongsikan punca kematian, Caprice meluahkan rasa terkilan tidak dapat menunaikan janjinya untuk membawa arwah nenek tinggal bersama ibu bapanya di Kuala Lumpur.

“Pagi tadi semasa solat Subuh saya dikhabarkan berita kehilangan nenek. Impian dan janji saya untuk menempatkannya di rumah bersama ibu bapa saya di KL tidak tercapai,” tulisnya.

Dalam pada itu, Caprice berkata dia juga tidak sempat memperkenalkan pasangan hidupnya kepada arwah neneknya serta ralat tidak dapat menguruskan jenazah.

“Saya juga tidak sempat menunaikan impian dan janji bahawa suatu hari saya akan membawa jodoh dengan anak-anak agar dia dapat bangga.

“Maaf saya tidak dapat menunaikan janji saya dan bersamamu hari ini. Al-Fatihah,” tulisnya.

Terdahulu, Caprice berangkat ke Palestin pada 24 Julai lalu bagi mengikuti misi bantuan kemanusiaan. Kemudianm Caprice seorang diri ke Mesir pada 23 Julai lalu untuk meneruskan jihadnya. Bagaimanapun sehingga kini dia masuk belum dibenarkan masuk ke Gaza.


Elyana Mohon Doa Bakal Jalani Radioterapi Bahagian Hati, Pinggul

Menerusi satu perkongsian di Instagram, penyanyi Elyana memaklumkan bakal menjalani rawatan radioterapi pada bahagian hati dan pinggul hari ini bagi mengubati penyakit kanser limfoma yang dihidapinya.

Dalam entri tersebut, Elyana turut memohon doa orang ramai agar urusannya menjalani rawatan tersebut dipermudahkan dan semoga dirinya terus kuat.

“Esok (hari ini) dah mula radioterapi bahagian liver dan pinggul. Malam ini tidur hospital sorang-sorang. Tiba-tiba sayu je rasa. Doakan radiotherapy saya kali ini berjalan lancar dan semoha saya kuat,” tulisnya.

Perkongsian Elyana itu mendapat pelbagai reaksi daripada rakan artis dan netizen yang memberikan kata-kata semangat serta mendoakan agar urusannya dipermudahkan.

Terdahulu, Elyana memaklumkan dia perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.


Elvina Tetap Gigih Bekerja Walaupun Suami Kaya

Meskipun berkahwin dengan usahawan berjaya namun pelakon Elvina Mohamad tetap gigih bekerja dan berdikari tanpa bergantung harap sepenuhnya kepada suami.

Sering menerima soalan daripada netizen yang hairan melihatnya masih bekerja meskipun sudah berkahwin dengan usahawan, Datuk Haniff Borhan, Elvina berkata suaminya yang kaya, bukan dirinya.

“Saya selalu dapat soalan seperti ini, ‘kenapa nak berlakon lagi, kan suami dah kaya’, atau ‘kenapa susah-susah nak buat bisnes, kan suami kau dah kaya, minta sajalah suami kau duit’.

“Yang kaya tu suami saya, bukan saya! Kalau suami dah kaya tak boleh kerja lah? Tak boleh berlakon? Tak boleh nak berniaga sendiri? Apalah orang yang mentaliti macam ni,” katanya.

Dalam pada itu, walaupun hidup senang namun Elvina berpendapat wanita perlu membuat persiapan masa hadapan kerana bimbang pelbagai kemungkinan boleh berlaku.

“Mulalah merancang cari sebuah kediaman, biarlah kecil tetapi selesa. Merancang persiapan untuk masa depan, sebab langit tak sentiasa ada awan. Kadang-kadang hujan sampai petang,” ujarnya lagi.

Kata Elvina lagi, dia bukan jenis wanita yang mengharapkan duit suami sahaja. Malah, dia bercita-cita untuk menjadi usahawan berjaya.

“Tak salah kan kalau kita nak berjaya dan kaya hasil usaha sendiri. Saya berlakon sebab minat, saya buat bisnes sebab ini memang cita-cita dari dulu.

“Saya nak jadi usahawanita berjaya dan ketua yang bagus untuk bantu pasukan serta wanita di luar sana yang sama-sama nak berjaya. Jadilah positif okey,” katanya.


“Muat Naik Gambar Syaitan Satu Malaysia Kecoh”

Selepas membuat permohonan maaf beberapa hari lalu, semalam perkongsian terbaru penyanyi rap, Caprice mencetus tanda tanya apabila memuat naik gambar iblis.

Menerusi entri itu, Caprice seolah memberi bayangan akan mendedahkan sesuatu yang mengejutkan ramai dan kebenaran akan terungkai tidak lama lagi.

Susulan ramai yang berteka teki, Caprice berkata dia akui terkejut apabila gambar dikongsikannya itu kecoh sehingga pengamal media menjadikan sebagai sumber berita.

“Muat naik gambar syaitan satu Malaysia kecoh. Dengar ini, akhir zaman sudah pun tertulis di dalam al-Quran. Saya hanya memberi klu tentang apa yang akan berlaku. Kenapa nak terkejut, ianya sudah ditulis,” katanya.

Dalam pada itu, Caprice turut mempersoalkan tindakannya muat naik gambar syaitan timbulkan kekecohan tetapi banyak gambar wanita tidak tutup aurat dimuat naik tidak pula viral.

“Upload gambar syaitan keoh, etapi beribu-ribu gambar perempuan tak tutup aurat kenapa tak tular pula tak kecoh pun? Adakah saya yang gila, Malaysia atau anda?” katanya.

Bagaimanapun, Caprice dilihat menutup ruangan komen perkongsian video berkenaan mungkin tidak mahu netizen berdebat mengenai apa diperkatakannya itu.


S.O.S Di AEON Penuh Dengan Kejutan Rahsia! Cepat Shopping Sekarang

Lagi banyak anda berbelanja lagi banyak tawaran menarik yang akan anda dapat nanti! Anda nak tak kalau dapat membeli-belah macam ni di gedung pasar raya? Semestinya nak kan?

Nak pula kalau dapat beli barang berjenama dengan diskaun sehingga 80%. Rugi sangat lah siapa yang tak nak tu!

Haa, inilah peluang yang anda kena grab sekarang bila anda membeli-belah di mana-mana gedung di AEON!

Anda boleh dapatkan kod rahsia untuk promosi ekslusif yang berbaloi-baloi untuk belian barang anda nanti. Macam-macam ada gais! Nikmat diskaun yang bakal anda dapat nanti sampai 80% untuk produk jenama seperti SONY, Panasonic, SHARP, Tefal, Carlo Rino dan banyak lagi!

Anda boleh mula shopping di mana-mana gedung AEON berdekatan anda bermula dari tarikh 21 Julai sehingga 1 Ogos 2021 Pilih jer antara nak shopping di AEON, AEON BIG, MAXVALU PRIME, AEON WELLNESS, DAISO dan juga mana-mana kedai yang ada di dalam AEON MALL.

Untuk makluman anda, lagi banyak anda shopping, lagi banyak tawaran menarik yang anda sendiri pun tak jangka akan dapat tau!

Selepas anda shopping secara offline di AEON, itu anda dapatkan SECRET CODES dan terus akses ke LINK INI.

Masukkan kod rahsia yang anda dapat dan nikmati lah tawaran hebat yang bakal anda dapat. Lepas tu anda dah boleh shopping secara ONLINE bermula tarikh 28 Julai ini sehingga 2 Ogos 2021!

Ada tiga TAWARAN HEBAT yang boleh anda buka bila berbelanja di gedung AEON ini gais.

Semakin tinggi anda berbelanja, semakin banyak pilihan hebat yang menunggu anda! Sangat berbaloi-baloi. Amacam? Mudah kan? Hanya masukkan kod jer anda dah boleh dapat tawaran eksklusif dan boleh shopping ONLINE.

Untuk bahasa mudahnya:
1. Anda shopping OFFLINE untuk dapatkan kod rahsia.
2. Bila dah dapatkan kod rahsia, anda buka website di LINK INI dan masukkan kod rahsia yang anda dapat untuk tahu apa TAWARAN HEBAT itu.
3. Bila dah dapat, gunakan TAWARAN HEBAT itu untuk membeli belah secara ONLINE di AEON! Semudah ABC sahaja.

Tips menarik, lagi banyak anda berbelanja untuk shopping secara OFFLINE, lagi berbaloi-baloi tawaran hebat yang akan anda dapat nanti!

Lagi syok anda akan dapat sehingga 80% diskaun untuk barang berjenama yang kami sebutkan di atas tadi. Jadi marilah kita shopping di AEON sekarang!

Info lanjut layari:
Webpage: www.aeonretail.com.my/SOS
Webpage untuk kod dan pembelanjaan (28/7-2/8): https://secret.myaeon.com.my/


Kesempitan Hidup, Man Kidal Didaftarkan Sebagai Asnaf Sementara

Hilang mata pencarian sejak pandemik Covid-19 melanda negara sejak tahun lalu, gitaris legenda, Man Kidal diuji lagi apabila disahkan positif COVID-19.

Bagaimanapun, baru-baru ini kisah Man Kidal mendapat perhatian Lembaga Zakat Selangor (LZS) yang datang ke rumah untuk menghulurkan bantuan serta didaftarkan sebagai asnaf sementara.

“LZS memberi bekalan barangan keperluan asas. Pegawai lembaga itu juga meminta saya mengisi borang bagi mendapatkan bantuan pada masa depan.

“Malah, abang (Man Kidal) turut didaftarkan sebagai asnaf sementara sehingga dapat bangkit semula. LZS memaklumkan mereka akan membantu sedaya-upaya.

“Kecil atau besar sumbangan kami terima dengan lapang dada ketika bergelut ini,” kata isteri Man Kidal, Norlaila Yusof kepada BH Online.

Sebelum ini, berita melaporkan Man Kidal berdepan kesempitan hidup akibat tidak bekerja sejak lebih setahun lalu. Norlaila yang juga pengurus Man Kidal memberitahu, suaminya yang menjadikan bidang muzik sebagai periuk nasi, hilang pendapatan akibat tiada ‘job’.

Dalam pada itu, Norlaila berkata dia dan suami berterima kasih kepada pihak yang bermurah hati membantu mereka dan tidak menyangka ramai yang prihatin.

“Terima kasih kepada rakan wartawan yang sudi menulis kisah kami. Tidak ketinggalan, semua pihak dan individu yang menghulurkan bantuan.

“Selama ini, kami tidak pernah meminta atau mengeluh hidup susah. Banyak bertawakal apa yang akan terjadi. Cuma pada satu tahap, kami tewas hingga terpaksa mengibarkan ‘bendera putih’.

“Apabila jadi begitu, buat apa nak malu… Kami reda. Namun, tidak sangka, ramai yang begitu baik membantu kami,” katanya.


Rita Rudaini Sokong Lana Nodin Gesa DG Hisham Letak Jawatan

Semalam hangat diperkatakan apabila pelakon Lana Nodin menggesa Ketua Pengarah Kesihatan, Tan Sri Datuk Seri Dr. Noor Hisham meletakkan jawatan susulan kes yang dicatatkan naik mendadak.

Gesaan pelakon itu turut dipersetujui rakan artis Rita Rudaini yang mengatakan kenyataan Lana itu tidak salah dan ramai lagi rakyat Malaysia turut meminta perkara sama.

BACA: Kecewa Kes Meningkat, Lana Nodin Gesa DG Hisham Letak Jawatan

“Saya tak rasa kenyataan Lana itu salah. Ramai lagi lah yang minta DG step down. Bukan Lana seorang je kat Malaysia ni.

“Tapi tu lah manusia ni takde modal kutuk sampai family dan anak2 dia. So yang keji adalah yang mengeji dan menghina. Tapi sistur pun sokong DG step down,” tulisnya.

Dalam satu lagi entri di Insta Story, Rita turut menegaskan setiap orang mempunyai hak untuk bersuara termasuklah Lana Nodin serta turut memberikan situasi sama dimana rakyat boleh sahaja bersuara mahukan menteri letak jawatan.

“Apa bezanya Lana dengan orang yang minta Jemin Ali (Azmin Ali), Muhyiddin letak jawatan? Masing-masing ada hak bersuara kan.

“Takkan korang je boleh suruh menter-menteri lain letak jawatan tapi Lana tak boleh pilih menteri mana yang dia rasakena berundur?” tulisnya lagi.

Sementara itu, Rita turut mempersoalkan tindakan pengarah terkenal Michael Ang yang memuat naik hantaran seakan menyindir Lana Nodin. Rita turut bertanyakan kepada Michael sama ada dia mempunyai masalah mental atau kemurungan.

“Semua isu hang nak masuk, semua isu hang nak cakap. Hang dah cukup sempurna ke? Hang ni suka menghasut umat Islam, rakan industri dan sesama artis bertelagah. Hang ni ada masalah mental atau kemurungan kah?” tulisnya.

Terdahulu, Lana turut menggesa Ketua Pengarah Kesihatan, Tan Sri Datuk Seri Dr. Noor Hisham meletakkan jatawan serta merta.

Malah, Lana turut menyifatkan foto DG Hisham yang sempat diambil oleh pihak media berada dalam keadaan sedih dan penat hanya lakonan semata-mata.


Shuib, Siti Sarah & Anak-Anak Positif Covid-19

Sebentar tadi, menerusi satu perkongsian di Instagram, pelakon dan pelawak Shuib Sepahtu memaklumkan berita duka mereka sekeluarga disahkan positif Covid1-19.

Dalam entri tersebut, Shuib berkata mereka sekeluarga redha menerima ujian tersebut serta mengatakan pasti ada hikmah disebalik kejadian. Shuib turut memohon orang ramai mendoakan kesejahteraan keluarganya.

Sementara itu, isterinya penyanyi Siti Sarah turut memuat naik kenyataan mengenai perkara itu dia menerima apa yang berlaku dengan hati terbuka serta meminta pengikutnya mendoakan mereka sekeluarga mengharungi tempoh kuarantin selama 14 hari ini.

“Assalamualaikum semua.. kami dah dapat dah keputusan swab test pagi ni.. Dukacita dimaklumkan, kami sekeluarga positive covid. Ini semua ketentuan Allah, kami menerima dengan hati terbuka dan blapang dada. Mohon semua doakan kami sekelurga mengharugi 14 hari ni,” tulisnya.

Semalam, Sarah berkongsikan video mereka sekeluarga menjalani calitan Covid-19 di rumah oleh petugas kesihatan selepas pembantu rumahnya disahkan positif virus berkenaan.


“Bersiap Sedia Untuk Kebenaran Malaysia”

Selepas membuat permohonan maaf beberapa hari lalu, perkongsian terbaru penyanyi rap, Caprice mencetus tanda tanya apabila memuat naik gambar iblis.

Menerusi entri itu, Caprice seolah memberi bayangan akan mendedahkan sesuatu yang mengejutkan ramai dan kebenaran akan terungkai tidak lama lagi.

“Bersiap sedia untuk kebenaran Malaysia. Siapkan diri anda, ia akan datang, iblis akan menipu, berpura-pura dan memberi kemanisan tetapi Allah SWT sebaik-baik perancang. Waktunya semakin hampir,” tulisnya.

Difahamkan, Caprice berangkat seorang diri ke Mesir pada 23 Julai lalu untuk meneruskan jihadnya. Bagaimanapun sehingga kini dia masuk belum dibenarkan masuk ke Gaza.


Video Aksi Tak Senonoh Atas Katil Lelaki Mirip Ebit Lew Tersebar?

Satu demi satu kontroversi melanda pendakwah terkenal, Ustaz Ebit Lew. Terbaru, lain pula isu timbul apabila ada pihak seolah mahu menjatuhkan beliau.

Kecoh di media sosial, apabila tular sebuah video memaparkan seorang individu mirip pendakwah tersebut melakukan aksi tak senonoh di atas katil.

BACA: Isu Ebit Lew & Caprice, PU Syed Tegur Netizen Jangan Taksub

Di laman Twitter hangat diperkatakan tentang perkara itu, taip sahaja nama Ebit, banyak cerita mengenainya.

Meskipun perkara itu menjadi bualan ramai, namun sehingga kini masih tiada kenyataan daripada Ebit berhubung dakwaan tersebut.

Minggu lalu hangat diperkatakan mengenai pendakwah tersebut apabila penyanyi rap, Caprice melakukan pendedahan mengenai misi bantuannya ke Gaza.


Aznil Nawawi Kesal LHDN Gesa Bayar Cukai Waktu Pandemik

Pengacara terkenal, Datuk Aznil Nawawi meluahkan rasa terkilan apabila digesa oleh Lembaga Hasil Dalam Negeri (LHDN) membayar cukai dalam keadaan ekonomi kini tenat disebabkan pandemik Covid-19.

Kecewa terhadap agensi tersebut, Aznil berkata tidak wajar jika memaksa orang ramai membayar cukai sedangkan ramai rakyat terjejas pendapatan hampir dua tahun disebabkan .

“Kes positif harian pun dah mencecah 17,000 dan dah nak masuk dua bulan kita semua berkurung. Berapa lama lagi nak hidup begini dan bagaimana dengan status ekonomi kita. Dan, bagaimana pula dengan nasib ibu bapa kita?

“Saya sendiri, semua projek terpaksa dibatalkan dan LHDN ada hati hantar surat menyuruh saya bayar cukai tertangguh.

“Saya memang tiada masalah dengan hal pembayaran cukai sebelum ini dan mampu bayar tapi dengan Covid nak masuk dua tahun, tentu ekonomi saya terjejas dan tak mampu nak bayar seperti biasa,” katanya.

Dalam pada itu, Aznil berkata beliau juga tidak terkecuali terjejas pendapatan serta mengharapkan kerajaan faham dengan keadaan rakyat ketika ini.

“Kalau betul kerajaan prihatin, di mana pertimbangan untuk kita semua? Kalau sebelum Covid-19, bolehlah kita bayar, sekarang dengan semuanya terbatas, bagaimana mahu bayar?

“Sekarang kita fikir macam mana nak hidup hari esok dan hari-hari berikutnya sahaja. Tidakkah berasa malu meminta rakyat bayar cukai pada waktu terdesak seperti sekarang ini,” katanya.

Kata Aznil lagi, beliau turut kecewa apabila menerima surat daripada LHDN seperti mengugut sekiranya gagal melangsaikan tunggakan cukai jika tidak mahu disenaraihitam dan muflis.

“Dalam keadaan sekarang ramai orang mati sebab Covid-19, hilang keluarga dan pekerjaan, LHDN himpit dan ugut nak sekat passport atau perjalanan keluar negara, kemungkinan disenaraihitam dan diisyitiharkan muflis,” katanya.


“Sejak Free Hair, Baju Emma Maembong Makin Ketat & Sendat”

Meskipun sudah hampir dua tahun episod buka tudungnya berlalu, namun ramai peminat Emma Maembong berharap pelakon itu akan kembali berhijab seperti dulu.

Baru-baru ini, Emma ada memuat naik video di aplikasi TikTok mengenakan baju berwarna biru. Namun, ramai yang kurang senang dengan pemakaian Emma yang dikatakan semakin ketat.

BACA: Baru Belikan Telefon, Pembantu Rumah Emma Maembong Lari Ikut Kekasih

Kata netizen lagi, ketika bertudung ramai yang menyokong pelakon itu namun kini netizen mendakwa Emma dilihat seolah bangga menayang dan membuka auratnya.

Namun ada yang mempertahankan Emma, ketika dia berhijab sebelum ini ramai yang tetap mengutuknya sehingga akhirnya pelakon itu membuat keputusan untuk tidak lagi berhijab.

Dalam pada itu, ada segelintir netizen memberikan komen yang baik-baik dengan mendoakan agar Emma diberikan hidayah untuk kembali berhijab seperti sebelum ini.

Pada Februari 2019, Emma mengesahkan dia tidak lagi bertudung selepas lima tahun berhijab. Ujarnya lagi, bukan mudah untuk istiqamah dalam bertudung dan bersedia menerima kecaman netizen di atas keputusannya itu.


Inisiatif Prihatin Belia dan Sukan, Manfaat Kepada Penggiat Sektor Industri Sukan

Ramai penggiat industri sukan berhadapan dengan pelbagai kesulitan termasuk bebanan hutang, pemberhentian pekerja bahkan penutupan perniagaan seperti operator gimnasium serta pusat kecergasan akibat Pelaksanaan Perintah Kawalan Pergerakan (PKP).

Menteri Belia dan Sukan, Datuk Sri Reezal Merican Naina Merican dalam satu kenyataan media berkata, KBS amat prihatin dengan masalah itu dan memperkenalkan tujuh Inisiatif Prihatin Belia Dan Sukan (IPBS).

Malah, bagi memastikan kesemua inisiatif itu tercapai, KBS turut mewujudkan Sekretariat Prihatin Kementerian Belia dan Sukan (SPIKE).

SPIKE bertindak sebagai unit dan sekretariat khas di peringkat KBS yang akan mengendalikan semua inisiatif berkaitan belia dan sukan yang diumumkan oleh Perdana Menteri, melalui Program Strategik Memperkasa Rakyat dan Ekonomi (PEMERKASA) dan Pakej Perlindungan Rakyat dan Pemulihan Ekonomi (PEMULIH) dan semua inisiatif dalaman di peringkat KBS.

Difahamkan, SPIKE akan memastikan penyelarasan, keseragaman, informasi, response time, dokumentasi serta syarat dan peraturan berkaitan keseluruhan inisiatif untuk membantu industri sukan menghadapi pandemik COVID-19.

Anda boleh menghubungi talian hotline 03-88713784, 03-88713585, 03-88713299, 03-88713391 dan e-mel [email protected] untuk maklumat lanjut.

Untuk info anda, bagi membantu belia dan penggiat sukan yang terjejas akibat pandemik COVID-19, antara tujuh IPBS yang diketengahkan adalah Geran Prihatin Industri Sukan (GPIS), Program [email protected] dan penawaran kursus berkenaan sukan secara percuma.

Inisiatif 1 iaitu GPIS menyasarkan bantuan kepada pengusaha fasiliti sukan dan rekreasi komersial yang terjejas seperti yang diumumkan Perdana Menteri bagi pelan PEMULIH, menerusi geran berjumlah RM3,000 secara one-off.

Peruntukan sebanyak RM18 juta disediakan dan boleh dimanfaatkan hampir 6,000 syarikat atau perniagaan berdaftar berkaitan industri sukan di dalam COVID-19 Intelligence Management System (CIMS).

Cadangan bantuan ini dikemukakan oleh KBS kepada Kementerian Kewangan sejak awal lagi dan diharapkan kesemua 6,000 pengusaha dapat menikmati GPIS.

Untuk permohonan GPIS, anda boleh buat permohonan mulai hari ini sehingga 31 Ogos 2021 melalui pautan gpis.kbs.gov.my.

Selain itu, KBS turut prihatin terhadap nasib pekerja dan penggiat industri sukan yang hilang mata pencarian, diberhentikan kerja dan cuti tanpa gaji disebabkan pandemik COVID-19.

Keprihatinan KBS ini dapat dilihat dalam Inisiatif 4 iaitu pengambilan sukarelawan melalui Program [email protected] dan untuk permulaan, sebanyak 1,000 slot dibuka buat pekerja industri sukan yang berdaftar dengan KBS atau MITI melalui sistem CIMS.

Bukan itu saja, sukarelawan [email protected] juga akan menikmati kadar bayaran elaun sama seperti MYVAC yang lain, iaitu RM100 sehari jika bertugas dua sesi dengan anggaran 14 jam sehari.

Peruntukan sebanyak RM6 juta diberikan bagi pelaksanaan Inisiatif [email protected] ini.

Tidak kurang menariknya, Inisiatif 7 pula memberi tumpuan terhadap penggiat sukan dan orang ramai khususnya belia untuk mendapatkan peluang kursus berkaitan sukan secara percuma.

Banyak manfaat kursus yang anda boleh dapat, antaranya Coaching Foundation Programme; Communication Towards Professionalism in Sports; Program Bootcamp Golf Services; Sports Massage; dan pelbagai kursus atau latihan jangka pendek berkaitan sukan.

Kursus-kursus ini anda boleh dapatkan di institusi latihan di bawah KBS seperti Institut Sukan Negara (ISN) dan Institut Latihan dan Kemahiran Belia Sukan (ILKBS).

Untuk mendapatkan maklumat lanjut mengenai kesemua inisiatif ini, anda boleh layari www.kbs.gov.my/ipbs  atau hubungi SPIKE di talian 03-88713784, pada setiap Isnin hingga Jumaat bermula 8 pagi hingga 5 petang.

Semoga inisiatif-inisiatif tambahan diperkenalkan ini dapat memberi sedikit kelegaan kepada para penggiat industri sukan dalam menempuh saat-saat sukar ini.


Amyra Rosli Pengacara Baru Nona, Ganti Mira Filzah

Selepas tiga tahun mengendalikan program Nona, pelakon Mira Filzah mengucapkan selamat tinggal apabila pelakon Amyra Rosli akan menggantikan tempatnya sebagai pengacara baru bermula 8 Ogos depan.

Berbesar hati apabila diberi peluang mengacara buat pertama kali, Amyra akui terkejut dengan tawaran tersebut dan sememangnya dia memasang impian untuk menjadi pengacara.

“Pertama kali menerima tawaran ini saya sangat terkejut sebab semua orang tahu Nona ni program yang sangat besar.

“Sejak dulu saya memang pasang impian untuk menjadi seorang pengacara tapi ilmu belum cukup. Sekarang apabila diatawar menjadi pengacara Nona, perasaan takut tu saya dah buang dan cabar diri saya,” katanya.

Dalam pada itu, Amyra berkata dia akan membawa program tersebut dengan caranya tersendiri serta akan membeli kelainan berbanding pengacara sebelum ini.

“Untuk pertama kali memang akan nervous. Saya banyak buat research tentang program Nona macam mana pengacara menyampaikan idea.

“Semua orang tahu pengacara Nona elegan, anggun. Tapi kali ini ada kelainan sikit, saya akan kekalkan keanggunan tapi sedikit cheeky character macam borak santai supaya lebih dekat kepada penonton,” katanya.


Kecewa Kes Meningkat, Lana Nodin Gesa DG Hisham Letak Jawatan

Melihatkan kes Covid-19 naik mendadak sehingga 17,045 sehari, menerusi satu perkongsian di Insta Story, pelakon Lana Nodin meluahkan rasa kecewanya.

Dalam entri tersebut, Lana turut menggesa Ketua Pengarah Kesihatan, Tan Sri Datuk Seri Dr. Noor Hisham meletakkan jatawan serta merta.

Malah, Lana turut menyifatkan foto DG Hisham yang sempat diambil oleh pihak media berada dalam keadaan sedih dan penat hanya lakonan semata-mata.

“Hebat lakonan. Kalah drama Melayu dekat Samarinda. Hebat KKM. Tahniah la DG (Hisham)..Ko ni patut stepdown dah. Tak habis-habis buat muka kesian and nangis penat tapi semua itu ko berlakon sahaja!!

“Sedih rakyat Malaysia kononnya kata ko itu sangatlah prihatin pada rakyat. Padahal apa jad*h ini? #StepdownDG #KerajaanKoyak #KerajaanGagal,” tulisnya.

Lana turut berkongsikan video meluahkan rasa tidak puas hati apabila anggota pengurusan jenazah tidak memakai sut perlindungan diri (PPE) dilihat sedang memakai pemeriksaan ke atas jenazah Covid-19.

Tidak hanya setakat itu, Lana kemudian memuat naik perkongsian netizen mendedahkan Ketua Pengarah Kesihatan Malaysia itu tidak memakai topeng pelitup muka ketika berada di pejabat Menteri Kesihatan serta mempersoalkan SOP yang patut diamalkan.

Dalam pada itu, Lana menegaskan tujuan dia memuat naik video berkenaan kerana tertanya-tanya mengapa individu berbaju hitam itu boleh menguruskan jenazah tnapa memakai PPE lengkap.

Ujarnya lagi, jika benar bahaya sehingga ahli keluarga tidak boleh kebumikan mengapa individu tersebut selamba masuk ke tempat penyimpanan jenazah tanpa sebarang pelindungan.


Bapa Penyanyi Terkenal Ditahan Lakukan Amang Seksual Terhadap Remaja Perempuan

Artis 80-an yang juga bapa kepada penyanyi wanita terkenal ditahan polis selepas dipercayai melakukan amang seksual fizikal terhadap seorang remaja perempuan sejak Ogos tahun lalu.

Ketua Polis Daerah Subang Jaya, Asisten Komisioner Abd. Khalid Othman berkata, pihaknya menerima laporan berhubung kejadian itu jam 3 petang pada 21 Julai lalu.

“Kejadian pertama dilakukan terhadap mangsa berusia 14 tahun pada Ogos tahun lalu di kondominium kawan ibu mangsa di Puchong Prima.

Dua lagi kejadian amang seksual fizikal dilakukan oleh suspek yang berusia 65 tahun terhadap mangsa yang masih bersekolah pada Oktober dan November tahun lalu.

“Kejadian tersebut berlaku di rumah suspek di Puchong sebelum sekali lagi terjadi pada Januari tetapi pengadu hanya mendiamkan diri kerana takut.

Polis menahan suspek di Balai Polis USJ 8 pada 11 malam Rabu lalu sebelum dibebaskan dengan jaminan polis memandangkan suspek menghidap penyakit jantung

Kes disiasat mengikut Seksyen 14 (a) Akta Kesalahan-kesalahan Seksual Terhadap Kanak-kanak 2017.


Hilang 20 Kg Lepas Bersalin, Siti Nurhaliza Mahu Lebih Kurus

Selepas tiga bulan melahirkan cahaya mata kedua pada April lalu, penyanyi nombor satu negara, Datuk Seri Siti Nurhaliza mendedahkan berjaya menurunkan berat badan sebanyak 20kg.

Siti berkata ketika mengandungkan anak keduanya, Muhammad Afwa, berat badannya mencecah sehingga 92kg dan berazam untuk menurunkan lagi 10kg.

“Ketika hamilkan Muhammad Afwa, berat badan saya mencecah sehingga 92kg. Alhamdulillah, saya kemudiannya berjaya menurunkan berat badan sebanyak 20kg selepas itu.

“Kini saya mensasarkan untuk turunkan lagi 10kg berat badan untuk mencapai berat ideal iaitu 60kg,” katanya.

Siti berkata ada segelintir wanita mudah untuk menurunkan berat badan selepas bersalin namun tidak baginya yang agak sukar untuk turunkan berat badan selepas berpantang.

“Sesetengah wanita senang sahaja untuk menurunkan berat badan selepas bersalin. Tapi tidak bagi saya kerana agak sukar untuk turunkan berat badan,” jelasnya.

Siti mendirikan rumah tangga dengan Datuk K pada 2006. Pasangan ini dikurniakan puteri sulung, Siti Aafiyah juga hasil proses IVF selepas 11 tahun mendirikan rumah tangga.


Eyra Hazali Komen Sejadah Neelofa Nipis Sangat

Baru-baru ini pelakon Eyra Hazali berkongsikan pendapatnya selepas menggunakan sejadah kolek jenama selebriti popular, Neelofa.

Memberikan komen tersebut di Twitter, Eyra turut bersetuju dengan pendapat netizen yang tidak mahu membeli sejadah berkenaan.

Bukan tidak mahu menyokong tetapi Eyra mengatakan sejadah jenama Naelofar yang dijual dengan harga RM85 itu terlalu nipis hingga menyebabkan dia sakit lutut dan dahi.

Kata Eyra lagi, ulasan tersebut dilakukan sebagai pelanggan yang membeli produk berkenaan bukan bermaksud tidak menyokong perniagaan diusahakan oleh rakan artis.

Perkongsian Eyra itu mendapat pelbagai reaksi daripada netizen yang menyokong pendapatnya itu. Malah, ada yang bergurau mengatakan sejadah tersebut mungkin perlu dilapik dengan karpet yang dibeli di Nilai 3.

Namun, ada netizen berpendapat sejadah itu nipis kerana ianya lebih sesuai untuk digunakan ketika travel kerana mudah disimpan dan dibawa kemana sahaja.


“Sekali Tengok Corak Kain Macam Ulat, Dua Kali Tengok Macam Sarung Bantal”

Jumaat lalu berlangsungnya acara pembukaan Sukan Olimpik Tokyo, Jepun. Sudah pasti ramai tidak sabar untuk melihat busana apakah yang dipakai oleh atlet Malaysia pada acara tersebut.

Selain Chef Wan, nampaknya pelakon Rozita Che Wan atau lebih mesra disapa Che Ta turut mengkritik busana yang dipakai atlet negara yang disamakan seperti sarung bantal.

“Pihak Kementerian Belia dan Sukan (KBS) tidak mempunyai peruntukan atau bajet ke bagi menggunakan khidmat pereka fesyen tempatan untuk mereka pakaian kontinjen negara di acara sukan tersebut?

“Sekali lihat, corak pada bahagian kain seperti ulat. Dua kali tengok, macam sarung bantal pula walaupun katanya persis kerusi stadium,” komennya dalam InstaStory.

Terdahulu, cef selebriti Datuk Chef Wan mengkritik busana atlet negara langsung tidak menarik dan dilihat murah.

Malah, Chef Wan turut berkata atlet yang menyarung busana berkonsapkan pakaian tradisional Melayu dimana bertanjak untuk lelaki dan baju kurung bagi atlet wanita dilabel seperti badut.


Caprice Kesunyian Sambut Hari Jadi Seorang Diri

Menyambut ulang tahun kelahirannya yang ke-33 sendirian di luar negara, penyanyi rap Caprice meluahkan rasa sunyi serta menyifatkan ia adalah hari paling sukar untuknya.

Sudah 40 hari berada di negara orang, Caprice berkata ini merupakan kali pertama dia beribadah dan berhijrah seorang diri. Namun, Caprice berkata dia merasakan dekat dengan Allah sejak 5 hari ini.

“Ini adalah 40 yang paling sukar dalam hidup saya dan kali pertama saya beribadah serta berhijrah seorang diri di negara orang.

“Saya tidak pernah rasa kesunyian seperti ini tetapi rasa sangat dekat dengan Allah dalam tempoh lima hari ini,” tulisnya.

Menerusi perkongsian di Insta Story itu, Caprice turut meluahkan ras syukur dengan apa yang berlaku serta berharap orang ramai akan memahami situasi sebenar satu hari nanti.

“Alhamdulillah untuk semua yang telah berlaku. InsyaAllah satu hari nanti semua ini akan masuk akal satu hari nanti kepada anda semua,” ujarnya.

Difahamkan, Caprice berangkat seorang diri ke Mesir pada 23 Julai lalu untuk meneruskan jihadnya. Bagaimanapun sehingga kini dia masuk belum dibenarkan masuk ke Gaza.


Nabila Razali Sudi Jika Ada Yang Serius Mahu Kenal Hati Budi

Usia sudah mencecah 29 tahun, penyanyi dan pelakon Nabila Razali mengakui tidak terlepas daripada pertanyaan soal jodoh dan perkahwinan.

Bagaimanapun, Nabila berkata buat masa ini dia masih belum memikirkan soal kahwin namun tidak menolak jika bertemu jodoh dalam masa terdekat.

BACA: Nabila Razali Dikecam Bawa Bantal Dinosaur Di PPV, Siap Rakam Video

“Sebenarnya saya seronok tengok dan dengar cerita Datuk Seri Siti Nurhaliza dan Izara Aishah berkongsi mengenai anak mereka.

“Tetapi buat masa sekarang, saya memang betul-betul fokus dengan kerja saya dan tidak terfikir lagi untuk ke arah itu. Namun jika ada yang datang nak mengenali hati budi, saya terima dengan hati terbuka,” katanya.

Berkongsi mengenai keadaanya berdepan pandemik Covid-19, Nabila meluahkan rasa syukur dia tinggal bersama ahli keluarga dan tidak rasa bosan.

“Alhamdulillah saya tinggal bersama keluarga, jadi di rumah ada ramai anak-anak buah saya. Kalay saaya malas, mereka akan tarik saya untuk mengajar dan bermain dengan mereka, jadi tidaklah bosan di rumah.

“Bagaimanapun, ada hari juga yang kita mahu berehat untuk mengosongkan minda kita kerana kadang-kadang kalau kita terlalu meluangkan masa terlalu banyak dengan telefon pun tidak begitu menyihatkan,” katanya.


Chef Wan Kritik Busana Atlet Malaysia Macam Badut

Jumaat lalu berlangsungnya acara pembukaan Sukan Olimpik Tokyo, Jepun. Sudah pasti ramai tidak sabar untuk melihat busana apakah yang dipakai oleh atlet Malaysia pada acara tersebut.

Lantang memberikan pendapatnya mengenai perkara itu, cef selebriti Datuk Chef Wan mengkritik busana atlet negara langsung tidak menarik dan dilihat murah.

Malah, Chef Wan turut berkata atlet yang menyarung busana berkonsapkan pakaian tradisional Melayu dimana bertanjak untuk lelaki dan baju kurung bagi atlet wanita dilabel seperti badut.

Kata Chef Wan lagi, negara kita mempunyai kepelbagaian budaya yang boleh ditonjolkan kepada dunia. Malah, turut memberi cadangan jika membuka undian kepada rakyat Malaysia untuk mengundi hasil kerja yang terbaik.

“Paling tidak satu dunia tengok macam mana rupanya. Sekurang-kurangnya mereka akan kata, wow itu Malaysia! Tersendiri dan menyerlah.

“Ini tak habis-habis dengan si Hang itu, Hang ini! Apa kata anda? Atau cuma mata saya yang nampak lain. Inspirasi daripada Hang Tuah? Tak sudah-sudah pusing situ juga,” ujarnya.

Namun, disebalik kritikannya itu Chef Wan tidak lupa mengucapkan selamat maju jaya kepada barisan atlet tanah air dalam berjuang mengharumkan nama negara.

“Tiada apa yang kami harapkan selain yang terbaik untuk mereka. Doa-doakan semoga semua selamat dan sihat-sihat selalu dalam usaha mengharumkan nama negara.

“Sangat berbangga dengan pencapaian dan pengorbanan mereka yang berusaha gigih untuk pertandingan ini, Insya-Allah,” katanya.

Untuk pengetahuan anda, busana atlet Malaysia itu diinspirasikan daripada pemakaian Laksamana Hang Tuah dan warna pakaian pula diinpirasikan daripada warna Jalur Gemilang. Ianya direka oleh Fakulti Seni Lukis dan Seni Reka Universiti Teknologi Mara (UiTM) Shah Alam, Selangor.


“48 Jam Untuk Permohonan Maaf Atau Saya Saman” – Siti Nordiana

Pelakon dan penyanyi Siti Nordiana memberi tempoh selama 48 jam kepada lima individu termasuk dua selebriti iaitu Lan Solo dan Syura Badron untuk membuat permohonan maaf berhubung tuduhan fitnah dilemparkan kepadanya baru-baru ini.

Menurut Siti Nordiana atau lebih mesra dipanggil Nana berkata, jika mereka gagal berbuat demikian dia tidak teragak-agak untuk memfailkan tuntutan saman.

Difahamkan, semalam Nana melalui peguamnya, Abang Azlan Abang Ariffin juga membuat satu laporan di Ibu Pejabat Polis Daerah (IPD) Cheras.

Laporan polis itu dibuat untuk membersihkan namanya daripada tuduhan berunsur fitnah yang boleh menjejaskan nama dan reputasinya sebagai artis.

Tambah Abang Azlan lagi, jika tiada sebarang maklum balas diterima daripada kelima-lima individu tersebut, maka tindakan saman akan diambil ke atas mereka.

Sejak beberapa hari lalu hangat diperkatakan apabila nama Siti Nordiana disebut-sebut dalam sesi IG Live disertai penyanyi, Lan Solo bersama isterinya, Shiela, Syura, jurusolek Aida G dan pegawai perhubungan awam syarikat rakaman FMC, Sam Samin.

Menerusi sesi live tersebut, Shiela meluahkan rasa tidak puas hati apabila suaminya, Lan Solo dikatakan menumpang populariti Nana hehingga ada pihak produksi enggan menawarkan pekerjaan kepada mereka disebabkan oleh ‘mulut’ Siti Nordiana.


“Allah Pilih Nadir Wakil Kita Di Gaza”

Pendakwah bebas, Firdaus Wong menyifatkan Presiden Cinta Gaza Malaysia (CGM), Muhammad Nadir Al-Nuri Kamaruzaman sebagai insan terpilih mewakili rakyat Malaysia di Gaza.

Menerusi perkongsian di Twitter, Firdaus berkongsikan perbualannya bersama Nadir dimana beliau mahu memberikan sedikit saguhati kepadanya selepas program Townhall.

BACA: “Kita Kerja NGO Semua Ada Hitam Putih, Rileks Guys” – Nadir

Bagaimanapun, Nadir menolak wang saguhati berkenaan tetapi meminta untuk menyumbang kepada CGM. Mendengar jawapan tersebut, Firdaus mendoakan semoga Allah merahmati dan memelihara Nadir.

“Selesai program, saya minta Nadir bagi nombor akaun peribadi untuk kami berikan sedikit saguhati kepadanya. Dia menjawab, tak mengapa ‘bro, it’s okay’,nak sumbang, bagi dekat Cinta Gaza Malaysia.

“Dalam hati saya, Allah pilih dia (Nadir) jadi wakil kita di Gaza, moga Allah rahmati dan pelihara kamu, saudaraku Nadir,” tulisnya.

Terdahulu, Nadir memberi penjelasan mengenai soalan diajukan Ustaz Ebit Lew berkenaan sumbangan rakyat Malaysia sebanyak RM20 juta setahun kepada Presiden Cinta Gaza Malaysia (CGM).

Menerusi sesi live Townhall yang diadakan 12 tengah hari tadi, Nadir menafikan menerima sumbangan RM20 juta setiap tahun.


Gantikan Awal Ashaari & Janna, Nabila Huda Pengacara Baru Melodi

Sejak minggu lalu, timbul desas desus mengenai siapa yang bakal menggantikan Awal Ashaari dan Janna Nick sebagai pengacara Melodi.

Namun, segalanya terjawab apabila pelakon Nabila Huda merupakan pengacara baru program hiburan tersebut.

Menurut Harian Metro, berdasarkan jemputan yang dihantar kepada pihak media memaklumkan TV3 akan mengadakan satu sidang media Isnin ini bagi mengumumkan pengacara baru Melodi, Muzik Muzik dan Nona.

Sidang media itu turut membabitkan sesi temubual bersama Nabila Huda untuk program Melodi. Selain itu, dalam sidang media berkenaan turut memperkenalkan barisan pengacara baharu untuk program Nona dan Muzik-Muzik.

Difahamkan, Amyra Rosli bakal menggantikan Mira Filzah untuk program Nona, manakala penyanyi Sissy Imann dilaporkan bakal mengacarakan program Muzik- Muzik.

Esok merupakan episod akhir dimana Awal dan Janna sebagai pengacara program hiburan popular itu.


Elvina Trauma, Lelaki Tunjuk Kemaluan Di IG Live

Pelakon Elvina Mohamad berdepan pengalaman ngeri apabila sesi IG Live bersama dua rakannya diceroboh lelaki yang berkelakuan tidak senonoh apabila menunjukkan kemaluannya.

Mengkui masih trauma, Elvina berkata dia langsung tidak menjangkakan individu tidak diundang itu memandangkan sesi live tersebut hanya disertai mereka yang diterima masuk sahaja.

“Ceritanya, salah seorang rakan ajak saya Live, saja nak lepaskan rindu sebab dah lama tak jumpa. Maklumlah sepanjang pandemik, media sosial jadi tempat kita nak lepas rindu, kekal berhubungan dengan semua orang. Malangnya, lain pula yang jadi!

“Salah seorang rakan kami komen minta nak sertai Live, jadi Zawa pun terima. Tak sangka yang masuk adalah orang lain, individu yang tak bertanggungjawab godam Live kami dengan menunjukkan anu dia!” katanya.

Susulan kejadian itu, Elvina meminta supaya pengguna Instagram lebih berhati-hati lebih-lebih lagi ketika membuat sesi live dan mendapat malumat bukan kejadian pertama berlaku.

“Jadi kepada sesiapa yang rajin buat live kebelakangan ini sila berjaga-jaga dan berhati-hati, sebab El dapat maklumat ini bukan kali pertama individu tersebut ceroboh live orang.

“Kepada individu yang tak bertanggungjawab tersebut, media sosial ini bukan tempat untuk melepaskan nafsu ya. Sila lah berhenti buat benda tidak senonoh itu! Engkau dah kenapa. Dah gila seks sangat ke?” tulisnya.


Isu Ebit Lew & Caprice, PU Syed Tegur Netizen Jangan Taksub

Sejak minggu lalu hangat diperkatakan mengenai kemelut antara pendakwah terkenal, Ustaz Ebit Lew dan penyanyi rap Caprice mengenai misi bantuan ke Gaza.

Perkara itu turut mendapat perhatian Pencetus Ummah (PU) Syed Mohd Bakri yang meminta agar isu tersebut diselesaikan dengan baik.

Menerusi satu perkongsian di Instagram, PU Syed turut menegur netizen supaya tidak menjadi hakim serta taksub kepada sesiapa sahaja di antara mereka.

“Isu Ustaz Ebit Lew, Nadir, Ustaz Salman, Caprise, Bro Firdaus Wong. Kita serah pada mereka untuk selesaikan, netizen tak boleh jadi hakim dan jangan taasub kepada siapa sahaja,” katanya.

Kata PU Syed lagi, dia tiada niat untuk mengulas mengenai isu tersebut kerana bimbang menambah parah lagi dengan apa yang berlaku.

“Ambe taknak ulas kerana ianya bukan menyelesaikan isu, tapi boleh menambah parah umat ini dengan isu-isu seperti ini, dan ditambah lagi.

“Netizen akan tetap mahu menjadi hakim dek kerana emosi dan merasa pihak yang dia suka itu betul..dan yang tak mereka sukai itu salah,” katanya.


“Cukuplah Sampai Sini, Saya Maafkan Semua Yang Memfitnah Saya”

Selepas beberapa hari hangat diperkatakan mengenai pelbagai tohmahan dilemparkan mengenai misi kemanusiaan di Gaza, semalam pendakwah terkenal Ustaz Ebit Lew mengadakan sesi live menjawab segala tuduhan terhadapnya.

Tidak mahu memanjangkan lagi isu berkenaan, menerusi satu perkongsian terbaru Ebit memuat naik kenyataan memaafkan semua pihak yang memfitnah dirinya serta menyakiti keluarga dan arwah bapanya.

BACA: Kenapa Block Caprice? Ebit Lew Jawab Ada Kaitan Arwah Bapa

“Saya benar-benar maafkan dari hati semua yang memfitnah dan menjatuhkan saya. Saya maafkan semua yang pernah panggil saya syaitan, dajjal, babi,bodoh, penunggang, dan lain-lain.

“Saya maafkan sesiapa sahaja yang telah menyakiti arwah ayah saya,bidadari saya, dan anak-anak saya. Saya maafkan semua. Kita semua sebuah keluarga sampai bila-bila. Saya maafkan kerana Allah,” katanya.

Menerusi perkongsian itu, Ebit turut memohon maaf kepada semua pihak baik secara langsung atau tidak langsung. Enggan memanjagkan permasalahan tersebut, Ebit berkata tiada siapa yang beruntung jika perselisihan faham itu diteruskan.

“Saya dengan ini dari hujung rambut sampai hujung kaki minta maaf pada sesiapa sahaja yang langsung atau tak langsung atas apa yang berlaku ini. Niat saya hanya nak menjelaskan tuduhan terhadap saya. Saya minta maaf ye pada semua.

“Sedang kita berselisih begini ramai orang miskin dan anak yatim lapar. Ramai hilang kerja dan tempat tinggal. Tanyalah khabar jiran dan keluarga terdekat. Bila 2 orang berselisih keduanya tidak untung. Tapi yang untung ialah syaitan. Sekali lagi saya minta maaf. Doakan saya yer,” katanya.


Masih ‘Blur Katak’ Apa Bantuan PEMULIH Yang Anda Layak? Semak Ini

Negara kita masih belum pulih dengan kehadiran COVID-19. Malah melihatkan kes yang semakin hari semakin merunsingkan, keputusan kerajaan untuk melaksanakan Perintah Kawalan Pergerakan (PKP) penuh pada awal bulan Jun 2021 sehingga sekarang adalah satu keputusan yang baik demi kesejahteraan negara.

Pun begitu, kerajaan tidak hanya duduk diam. Faham dengan masalah dan rungutan rakyat, kerajaan telah mengeluarkan rangka Pelan Pemulihan Negara sebagai panduan atau peralihan keluar daripada PKP secara berfasa.

Dan paling membantu apabila kerajaan melancarkan Pakej Perlindungan Rakyat dan Pemulihan Ekonomi (PEMULIH) berjumlah RM150 bilion untuk membantu mengurangkan kesusahan yang dihadapi oleh rakyat di musim pandemik ini.

Mungkin ada dari anda yang masih belum tahu atau pun pasti apa bantuan PEMULIH yang boleh membantu anda berdasarkan kategori anda.

Untuk info anda, bantuan PEMULIH ini meliputi untuk B40 miskin, B40, M40, T20, serta perniagaan mikro dan PKS.

Inisiatif ini dikatakan mampu membantu anda yang terjejas terutama golongan B40.

Isi rumah bawah RM2,500 akan menerima bantuan BPR tambahan sebanyak RM500. Isi rumah di antara RM 2,501 sehingga RM5,000 pula akan menerima kadar sebanyak RM300. Bagi golongan bujang pula akan menerima bantuan BPR sebanyak RM100.

Selain itu, bayaran tambahan sebanyak RM500 pada bulan Julai juga akan diberikan. Tambahan ini akan dibayar bermula hujung bulan Jun secara automatik.

Pada bulan September, bayaran BPR fasa ketiga dengan kadar bantuan sebanyak RM100 hingga RM1,400, akan dibayar sekali dengan bayaran melibatkan kes rayuan BPR yang sudah mendapat kelulusan. Anda boleh layari bpr.hasil.gov.my untuk info lanjut.

Bantuan ini melibatkan peruntukan sebanyak RM4.6 bilion dan akan diberikan kepada lebih 11 juta isi rumah, individu warga emas dan bujang.

Untuk pengetahuan anda, kadar bantuan BCK ini dibahagikan mengikut 3 kategori iaitu miskin tegar, golongan B40 dan M40 dalam tempoh 5 bulan.

Bermula 7 Julai 2021, semua peminjam individu boleh menghantar permohonan untuk mendapatkan bantuan moratorium selama 6 bulan.

Setiap permohonan peminjam individu akan diluluskan secara automatik, tidak mengira status B40, M40 mahupun T20. Anda hanya perlu memohon dan menandatangani perjanjian pindaan syarat pinjaman yang perlu.

Untuk usahawan mikro pun boleh juga memohon selain tangguhan bayaran balik pinjaman pelajaran untuk pelajar yang membuat pinjaman seperti PTPTN dan MARA.

Selepas KWSP i-Lestari dan i-Sinar, kerajaan memperkenalkan i-Citra yang dapat membantu ahli berumur 55 tahun ke bawah yang terkesan akibat PKP bagi memenuhi keperluan asas untuk kelangsungan hidup mereka.

Melalui PSU 4.0 di bawah PEMULIH, kerajaan membuat keputusan untuk menaikkan peruntukan sebanyak RM3.8 bilion yang dijangka memanfaatkan lebih 2.5 juta pekerja.

Kerajaan juga akan menampung sehingga 500 pekerja bagi setiap majikan dengan kadar sebanyak RM600 setiap pekerja sehingga 4 bulan dari Ogos 2021.

Untuk 2 bulan pertama, PSU 4.0 adalah bagi semua sektor dalam fasa ke-2 PPN. Manakala, 2 bulan seterusnya khusus bagi sektor-sektor yang berada dalam senarai negatif semasa tempoh fasa ke-3.

Sebelum ini, bantuan PSU hanya boleh diberikan kepada pekerja yang berpendapatan kurang dari RM4,000. Kini dalam PSU 4.0, majikan juga boleh memohon untuk pekerja yang berpendapatan lebih dari RM4,000.

1. Pengawalan Harga minyak masak & minyak petrol.
2. Perluasan Elaun Mencari Pekerjaan.
3. Inisiatif Diskaun Bil Elektrik & Internet 1GB Percuma.
4. Membangunkan Program Pemerkasaan Pendigitalan Usahawan Kecil (PUPUK).
5. Lanjutan Program PenjanaKerjaya 3.0.
6. Penambahan bayaran Geran Khas Prihatin (GKP) 3.0.
7. Skim Mikrokredit tersedia kepada pengusaha mikro/PKS.
8. Akses bantuan kewangan usahawan PKS disediakan.
9. Bantuan untuk usahawan MARA.
10. Pelanjutan Pengecualian Cukai.

Mungkin dari anda ada yang masih lagi tidak faham apa yang anda layak untuk memohon bantuan ini. Jangan risau, anda boleh rujuk gambar di bawah mengikut kategori yang ada iaitu B40 miskin, B40, M40, T20, serta perniagaan mikro dan PKS.

Untuk pengetahuan anda, maklumat manfaat pakej kerajaan yang anda layak boleh didapati di LINK INI. Harap dapat membantu anda!


Malaysia Dah Capai Kadar Vaksinasi Harian Tertinggi – PM

Alhamdulilah, dalam keadaaan kita sedang berperang dengan virus COVID-19 ini, sedarkah anda bahawa kita kita telah berjaya mencapai kadar vaksinasi harian tertinggi setakat ini iaitu 507,050 dos!

Melalui posting Perdana Menteri, Tan Sri Muhyiddin Yassin sebentar tadi, beliau ada memaklumkan seramai 46.7% daripada populasi dewasa di Malaysia telah mendapat sekurang-kurangnya satu dos dan seramai 21.8% pula telah mendapat dos yang penuh.

Jelasnya lagi, pencapaian ini selari dengan sasaran yang ditetapkan dan ianya perlu dipertingkatkan lagi agar sasaran 26 juta penduduk Malaysia menerima vaksinasi lengkap akan berjaya dicapai.

Untuk info anda, dengan vaksinasi, kita akan dapat membantu mengurangkan beban kes di hospital dan juga mengurangkan kes-kes jangkitan yang teruk.

Tambah Muhyiddin, ia juga melancarkan usaha dalam menjayakan Pelan Pemulihan Negara. Sama-sama kita doakan agar usaha ini berjaya. Tak sabar nak bebas macam dulu!

Anda boleh baca ucapan posting Muhyiddin Yassin secara penuh di bawah:

Sejak 12 Julai 2021, Program Imunisasi COVID-19 Kebangsaan (PICK) berjaya merekodkan pemberian dos harian sebanyak lebih 400,000 dos hampir setiap hari.

Alhamdulillah semalam, kita telah berjaya mencapai kadar vaksinasi harian tertinggi setakat ini iaitu *507,050* dos. Ini menjadikan jumlah individu yang telah menerima dos pertama sehingga semalam ialah *10,920,862* dan sejumlah *5,104,054* individu telah lengkap menerima dua dos suntikan vaksin.

Sukacita saya juga ingin mengumumkan bahawa seramai 46.7% daripada populasi dewasa di Malaysia telah mendapat sekurang-kurangnya satu dos dan seramai 21.8% pula telah mendapat dos yang penuh.

Pencapaian ini selari dengan sasaran yang ditetapkan dan sudah semestinya perlu dipertingkatkan lagi supaya sasaran 26 juta penduduk Malaysia menerima vaksinasi lengkap berjaya dicapai.

Dengan vaksinasi, kita akan dapat membantu mengurangkan beban kes di hospital dan mengurangkan kes-kes jangkitan yang teruk, seterusnya melancarkan usaha menjayakan Pelan Pemulihan Negara, insya-Allah.

Terima kasih dan tahniah kepada seluruh rakyat Malaysia atas sokongan terhadap Program Imunisasi COVID-19 Kebangsaan, terutamanya kepada petugas-petugas barisan hadapan dan sukarelawan PPV yang membantu melancarkan pelaksanaan program ini.


Caprice Nafi Dakwaan Tepis Tangan Ebit Lew

Menerusi sidang media semalam, pendakwah terkenal Ustaz Ebit Lew turut mengulas seperti ada yang tidak kena di hujung pertemuannya dengan Caprice.

Ebit berkata dia mengajak Caprice makan namun ditolak. Apabila mahu bersalam dan mahu memeluknya, Ceprice sudah lain macam. Ketika mahu menepuk dadanya, Ebit mendakwa Caprice menepis tangannya.

BACA: “Saya Banyak Buat Dosa, Tapi Tak Pernah Tipu Atau Fitnah Jika Berkaitan Islam”

“Saya ajak makan tiba-tiba dia kata tak nak makan, saya dah hairan. Dia nak salam saya, dia suruh saya doa.

“Saya salam macam biasa seperti sebelum ini. Apabila peluk tu dia macam dah lain sikit dah, macam dia tolak sikit. Saya tepuk dada dia, tiba-tiba dia tepis tangan saya,” katanya.

Pendedahan Ebit itu mendapat respon Caprice yang memuat naik satu entri di Instagram menafikan dakwaan pendakwah berkenaan serta berkongsikan video pertemuan tersebut dan tidak berlaku seperti dikatakan.

“Pelik.. Boleh scroll ke bawah (merujuk video yang dimuat naiknya). Dalam video, saya sudah terang-terang ustaz peluk, tepuk dada, nak tinggal cium pipi je.

“Kalau benda kecil pun boleh tipu apa lagi benda besar. InsyaAllah peguam saya sudah mengarahkan supaya tidak menjelaskan satu persatu,” katanya.

Terdahulu, Caprice tampil mengakui banyak melakukan dosa dan banyak perkara tentang agama perlu di pelajari. Namun, dia tidak pernah menipu lebih-lebih lagi berkiaitan agama.

Caprice berkata dia akan tetap meneruskan perjuangan ummah bukan hanya di Palestin tetapi di seluruh dunia serta bersedia untuk membela diri di mahkamah petunjuk Allah.


“Kita Kerja NGO Semua Ada Hitam Putih, Rileks Guys” – Nadir

Semalam hangat diperkatakan menerusi sesi live pendakwah terkenal Ustaz Ebit Lew meminta Presiden Persatuan Cinta Gaza Malaysia (CGM), Nadir Al Nuri mengemukakan bagaimana duit sumbangan rakyat Malaysia diagihkan untuk rakyat Palestin.

Ebit bertanya mengenai perkara tersebut selepas beliau didakwa menggunakan duit sumbangan rakyat Malaysia untuk menjayakan misi kemanusiaan di Gaza.

BACA: Ebit Lew Minta Nadir Al Nuri Jawab, Mana Sumbangan RM20 Juta Rakyat Malaysia?

Tampil memuat naik entri di Insta Story, Nadir berkata tiada masalah untuk berkongsikannya kerana semua kerja pertubuhan bukan kerajaan (NGO) mempunyai rekod atau hitam putih.

“Rilek guys (bertenang), Saya ok je. Kita kerja NGO ni semua ada hitam putih tak ada problemlah. Cuma sehari dua ni nak kena settle projek (selesaikan projek) yang ni dulu,” tulisnya.

Kata Nadir lagi, dia akan menjawab persoalan yang dilemparkan Ebit Lew dalam masa terdekat memandangkan dia kini sibuk menguruskan projek berkenaan ibadah qurban.

Menerusi satu lagi entri, Nadir turut memuat naik semula perkongsian yang dibuat oleh wakil NGO dari MyAqsa Defenders (MAD) dengan memaklumkan yang mereka sememangnya mewujudkan jawatankuasa khas untuk memantau pengurusan (MAD).

Terdahulu, Ebit bertanyakan kepada Nadir kemana duit sumbangan bernilai RM20 juta yang disumbangkan oleh rakyat Malaysia ke tabung bantuan Gaza itu.


“Ibadah, Hijab, Hijrah Itu Semua Rahsia Dengan Allah SWT” – Fazura

Pelakon dan penyanyi Nur Fazura berpendapat soal berkaitan agama seperti ibadah, berhijab dan hijrah tidak perlu disensasikan oleh sesiapa.

Fazura menerusi satu perkongsian di Instagram berharap, perkara tersebut merupakan perjalanan hidup peribadi seseorang.

“Ibadah, Hijab, Hijrah. It is a person’s secret intention with Allah SWT. A personal jorney that should never be told or sensationalized by anyone else. Cukup-cukuplah. #penat”, paparan yang dikongsi oleh Fazura.

Perkongsian tersebut turut mendapat perhatian ramai yang rata-ratanya menyambut baik pendirian berkenaan selain ada yang menitipkan kata positif buatnya.

Sementara itu, suaminya yang juga pelakon dan penyanyi, Fattah Amin ada berkongsi mengenai reaksinya mengenai hal tersebut.

“Alhamdulillah, itu sahaja yang boleh saya katakan mengenai penampilannya. Sebagai suami, penampilan Muslimah itu yang sentiasa saya doakan selama ini,” kongsinya dalam sidang media virtual di sesi pelancaran single terbarunya, Hamba.


Scha Elinnea Padam Gambar Seksi, Mahu Jadi Lebih Baik

Sering menerima komen negatif, pelakon Scha Elinnea mendedahkan mahu cuba belajar berubah, untuk menjadi individu yang lebih baik.

Scha atau nama sebenarnya, Natasha Mohamed Mubeen, 22, mula memadam foto yang terlalu seksi di Instagram selain mengambil teguran positif dari warganet.

“Kita sebagai manusia boleh berubah. Saya tak nafikan ada warganet yang marah-marah di media sosial dan bercakap mengenai imej seksi saya sebelum ini.

“Selalunya, saya akan balas, doakan yang baik-baik. Alhamdulillah, saya kini sudah pun padam banyak gambar di Instagram.

“Teguran yang diterima lebih kepada membimbing dan bila orang tegur dengan cara baik, kita pun lembut hati untuk berubah ke arah kebaikan,” kata Scha.

Dia pada masa sama mengakui belajar untuk menerima teguran, lebih-lebih lagi apabila mengenangkan sistuasi pandemik COVID-19 ketika ini.


Mira Filzah Dedahkan Masih Ada 4 Majlis Resepsi Tertangguh

Pelakon yang pernah popular dengan drama  Pujaan Hati Kanda, Mira Filzah mendedahkan bahawa dia dan suami tercinta, Wan Emir masih mempunyai empat lagi baki majlis resepsi yang tertangguh gara-gara perlaksanaan Perintah Kawalan Pergerakan sejak setahun yang lalu.

Mira memaklum perkara tersebut ketika dia menjawab soalan peminat yang bertanyakan sama ada dia ingin menyambung majlis resepsi yang belum dilakukan jika mempunyai peluang untuk berbuat demikian selepas ini.

Katanya, empat majlis tersebut merupakan resepsi sebelah keluarga suaminya manakala di belah keluarganya sudahpun selesai.

“Tak sambung kot. Tah lah. Dah nak masuk anniversary dah ni. Keadaan pun tak sesuai…” tulisnya di Instagram Stories.

Kata pelakon dan juga pengacara Nona ini, dia juga sudah menempah empat jurusolek untuk majlis tersebut namun tiada rezeki.

Menganggap apa yang terjadi mempunyai hikmahnya yang tersendiri, Mira walau bagaimanapun bersyukur kerana sempat melakukan majlis meraikan perkahwinannya bersama ahli keluarga meskipun tidak lengkap bagi keluarga suami tersayang.


“Saya, Neelofa, Ebit Pernah Dapat Tawaran Ke Gaza Bersama-Sama”

Pendakwah bebas PU Riz mengakui pernah mendapat tawaran menyertai misi bantuan ke Gaza bersama isterinya, Neelofa, penyanyi Heliza Helmi dan Hazwani Helmi serta Ustaz Ebit Lew pada Jun lalu.

Menurut PU Riz tawaran tersebut datang daripada Majlis Perundingan Pertubuhan Islam Malaysia (Mapim) dan mereka juga sudah menjalankan beberapa perbincangan secara dalam talian.

“Sejujurnya, betul saya bersama isteri dan beberapa selebriti lain termasuk Ustaz Ebit Lew mendapat tawaran untuk ke Gaza. Pergerakan ke sana juga dijadualkan pada Jun.

“Namun, saya dimaklumkan projek tersebut tidak dapat diteruskan atas beberapa sebab.

“Kemudian, saya dapat tahu Ustaz Ebit Lew bersama pasukan dapat ke sana bagi menjayakan misi mereka. Itu adalah rezeki mereka,” katanya.

Mengesahkan jemputan tersebut, bagaimanapun PU Riz berharap orang ramai berhenti membuat spekulasi mengenai isu berkenaan serta mendoakan segala kebaikan kita lakukan diredhai Allah.

“Cukup untuk saya jelaskan, memang saya bersama yang lain termasuk Ebit Lew dijemput untuk ke sana. Apa yang berlaku selepas itu, saya tidak ada pengetahuan apa-apa mengenainya.

“Saya harap perkara ini jelas dan orang ramai berhenti untuk membuat spekulasi. Saya berdoa semoga segala kebaikan yang kita kerjakan mendapat keredaan Allah,” katanya.

Terdahulu, PU Riz bersama isteri dan adik-beradik Heliza serta Hazwani Helmi disebut penyanyi rap, Caprice menerusi hantaran dalam InstaStory yang mendakwa mereka sepatutnya ke Gaza bersama Ebit Lew.


Fattah Amin Syukur Fazura Sudah Berhijab Sepenuhnya

Sejak kebelakangan ini penampilan pelakon Nur Fazura menjadi perhatian ramai apabila dilihat sering tampil berhijab dalam perkongsian di media sosial.

Tidak mengesahkan perkara tersebut, bagaimanapun suaminya pelakon Fattah Amin mendedahkan bahawa isterinya itu sudah berhijab sepenuhnya.

Meluahkan rasa syukur, Fattah mengakui dia tidak pernah berhenti berdoa agar isterinya mengubah penampilan kepada menutup aurat dan kini Fazura sudah pun berhijab.

“Alhamdulillah, itu sahaja yang boleh saya katakan mengenai penampilannya. Sebagai suami, penampilan Muslimah itu yang sentiasa saya doakan selama ini. Sekarang, dia pun sudah bertudung,” katanya.

Dalam pada itu, Fattah berkongsikan sepanjang pandemik ini dia banyak menghabiskan masa di rumah menjaga anaknya. Ujarnya, destinasi pertama yang ingin dilawati bersama anaknya selepas pandemik Covid-19 berakhir adalah zoo.

“Tempat pertama yang saya teringin bawa Fatima adalah zoo. Sebabnya saya selalu bacakan buku tentang haiwan kepadanya.

“Tetapi dia sendiri tidak tahu bunyi atau bentuk sebenar haiwan-haiwan kerana tidak pernah melihatnya secara depan-depan,” katanya.


“Saya Banyak Buat Dosa, Tapi Tak Pernah Tipu Atau Fitnah Jika Berkaitan Islam”

Sepanjang hari ini hangat diperkatakan di media sosial mengenai sidang media pendakwah terkenal, Ustaz Ebit Lew yang menjawab segala tuduhan Caprice dan Presiden Cinta Gaza Malaysia (CGM) Nadir Al Nuri.

Apa yang pasti, ramai menantikan respon daripada Caprice yang mula mendedahkan perkara tersebut. Terbaru, Caprice dilihat memuat naik satu kenyataan di Instagram.

Menerusi entri itu, Caprice berkata dia mengakui banyak melakukan dosa dan banyak perkara tentang agama perlu di pelajari. Namun, dia tidak pernah menipu lebih-lebih lagi berkiatan agama.

“Caprice banyak buat dosa dan banyak lagi kena belajar tentang agama. Namun, saya nak anda tahu saya tak pernah menipu atau menyebarkan fitnah apabila berkaitan kemajuan Islam dan umat Islam,” katanya.

Bagaimanapun, Caprice tetap memohon maaf dengan apa yang berlaku tempoh hari kerana dia terlalu emosi. Ujarnya, dia dan juga rakyat Malaysia sentiasa menyokong misi kemanusiaan dijalankan dua ikon tersebut.

“Caprice minta maaf dgn cara caprice waktu terlalu emosi tetapi selama ni kita memang bagi sokongan 300% kepada tuan Nadir di Gaza dan Ebit Lew. Pekara yang kita tahu, insyaAllah kalau bukan di dunia, kita jumpe di sana,” tulisnya.

Dalam pada itu, Caprice berharap hubungannya dengan Ebit Lew kembali pulih kerana mereka sendiri bertelagah, bagaimana untuk membangunkan Gaza.

Diakhir perkongsian itu, Caprice berkata dia akan tetap meneruskan perjuangan ummah bukan hanya di Palestin tetapi di seluruh dunia serta memohon maaf serta bersedia untuk membela diri di mahkamah petunjuk Allah.

“Saya akan terus memperjuangkan diplomasi, perdamaian, dan belas kasihan untuk bukan sahaja Palestin, tetapi di sudut dunia. Saya akan membela sesiapa sahaja yang ditindas tak kisah bangsa dan agama.

“Saya minta maaf sekali lagi jika anda terluka, saya tidak mahu meneruskan perbahasan ini, saya harap hanya dapat bersatu dan mencapai tujuan bersama untuk perdamaian di Palestin. Sekiranya saya harus membela diri di mahkamah, saya akan melakukannya dengan petunjuk Allah. Terima kasih,” tulisnya.


Nama Kena Petik, Neelofa Bengang Dengan Caprice

Hari ini hangat diperkatakan mengenai sidang media secara langsung dibuat pendakwah terkenal, Ustaz Ebit Lew menjawab segala tuduhan berkenaan misi kemanusiaannya di Gaza.

Menerusi sesi live itu, Ebit turut menjawab tuduhan penyanyi rapm Caprice mendakwa pendakwah itu membawa ‘lari’ proposal misi kemanusiaan yang sepatutnya disertai oleh beberapa selebriti dan pihak tertentu.

BACA: Kenapa Block Caprice? Ebit Lew Jawab Ada Kaitan Arwah Bapa

Tampil menafikan perkara itu, Ebit berkata dia tidak pernah berjumpa mahupun berbincang dengan selebriti di sebut Caprice untuk misi bantuannya ke Gaza.

Sedar namanya terpalit dengan konflik tersebut, selebriti popular Neelofa mengatakan perkara itu tidak sama sekali dan meminta namanya tidak dikaitkan dengan isu tersebut.

Kata Neelofa lagi, ibunya juga tiada kaitan dengan cerita Caprice dan Ebit Lew. Menurut Neelofa lagi, dia akan menghubungi Caprice dan bertanyakan mengapa nama orang lain dikaitkan dalam masalah tersebut.

Terdahulu, Caprice ada memuat naik satu tangkapan skrin berkenaan mesej yang diterima mendakwa UEL mengambil kertas kerja misi kemanusiaan yang sepatutnya disertai oleh beberapa orang selebriti untuk menjalankan misi tersebut bersendirian.


Kenapa Block Caprice? Ebit Lew Jawab Ada Kaitan Arwah Bapa

Menjawab segala tuduhan mengenai misi kemanusiaannya di Gaza, pendakwah terkenal Ustaz Ebit Lew turut ditanya mengapa beliau bertindak menyekat akaun Instagram penyanyi rap, Caprice.

Ebit menjelaskan tindakannya menyekat akaun Caprice susulan tindakannya yang disifatkan ‘negatif’ ditambah dengan teguran penyanyi itu yang tidak berasas.

BACA: Ebit Lew Minta Nadir Al Nuri Jawab, Mana Sumbangan RM20 Juta Rakyat Malaysia?

“Saya kalau benda negatif saya block. Bukan sikit punya negatif. Biar saya bagi tahu, bapa saya tengah sakit, doktor kata tinggal 10 hari. Sepanjang dekat Gaza saya berdebar fikirkan pasal ayah saya.

“Bila sampai dekat KL, saya minta kebenaran KKM untuk melawat ayah saya. Bapa saya negatif, saya pun negatif. Dua kali saya buat ujian negatif dan saya dapat kebenaran. Saya perlu pakai PPE,” katanya.

Tampil menjelaskan menziarahi bapanya, Ebit berkata dia diberi masa sejam untuk melawat serta mengatakan orang ramai boleh melawat orang sakit di hospital tetapi perlu membuat permohonan dan bukan pesakit Covid-19.

Namun, perkongsian Ebit melawat bapanya di hospital menimbulkan rasa kurang senang Caprice serta mendedahkan penyanyi tersebut ada memberi teguran mengenai perkara itu.

“Satu dia tegur mesej pasal patung terlalu expose di media. Lagi satu dia ada tegur tak patut post pasal ziarah ayah sebab ramai rakyat Malaysia tak dapat ziarah keluarga masa sakit.

“Ayah saya bukan sakit, ayah saya nazak nak pergi dah. Kalau benda tu tak valid, KKM pun tak share. Tapi KKM siap share dan doakan ayah saya sihat.

“Tapi sebagai sahabat, Caprice boleh marah macam tu. Luka hati saya. Saya pun manusia biasa. Saya ambil phone lontar ke tepi sebab saya sedih,” katanya.


Ebit Lew Minta Nadir Al Nuri Jawab, Mana Sumbangan RM20 Juta Rakyat Malaysia?

Menerusi sesi live sebentar tadi, pendakwah terkenal, Ustaz Ebit Lew turut meminta Presiden Persatuan Cinta Gaza Malaysia (CGM), Nadir Al Nuri mengemukakan bagaimana duit sumbangan rakyat Malaysia diagihkan untuk rakyat Palestin.

Ebit bertanya mengenai perkara tersebut selepas beliau didakwa menggunakan duit sumbangan rakyat Malaysia untuk menjayakan misi kemanusiaan di Gaza.

BACA: “Tak Pernah Buka Satu Tabung Pun Pergi Gaza, Saya Guna Duit Sendiri”

Kata Ebit lagi, beliau dan pasukannya ke sana menggunakan duit sendiri dan tiada satu tabung Gaza dibuka untuk misi kemanusiaannya itu.

“Ramai maki saya, mereka ingat saya bawa duit Malaysia ke sana. Saya tak bawa duit sesiapa tak pernah buka tabung Gaza.

“Yang kumpul duit Gaza ni orang lain. Yang kumpul duit ini adalah pertubuhan bukan kerajaan (NGO) dimana kali ini diketuai oleh Nadir.

“Ada dalam Live, dia baritahu dapat RM20 juta. RM20 juta tu setahun, tahun depan RM20 juta lagi dan seterusnya. Banyak NGO kat sana yang baik dan ikhlas, tapi saya tujukan soalan pada Nadir. Ada bukti, resit begitu begini?,” soalnya.


“Tak Pernah Buka Satu Tabung Pun Pergi Gaza, Saya Guna Duit Sendiri”

Menerusi satu sesi Live sebentar tadi, pendakwah terkenal, Ustaz Ebit Lew menjelaskan bahawa segala kos perbelanjaan misi kemanusiaan ke Gaza, Palestin.

Menafikan tuduhan mengatakan dia membazirkan kos tertentu hasil sumbangan terhadap misi berkenaan, Ebit menjawab dia menggunakan wangnya sendiri dan tidak membuka satu pun tabung derma untuk misi kemanusiaan di sana.

Ebit turut meminta soalan tersebut ditanyakan semula kepada Nadir Al Nuri memandangkan individu tersebut membuka tabung dan mengutip sumbangan untuk pembangunan Gaza.

“Saya dapat mesej orang panggil saya penunggang agama, dajjal, babi makan duit haram. Ada orang mesej anak saya, ada orang mesej isteri saya.

“Saya pergi sana dengan duit sendiri dan saya tak pernah buka satu tabung pun untuk pergi ke Gaza. Saya pergi dengan sahabat yang sangat rapat dan rakan-rakan di Facebook.

“Sepatutnya siapa yang perlu jawab duit RM20 juta tu? Patutnya Nadir Al-Nuri yang menjawab kat mana RM20 juta tu berada,” katanya.

Dalam pada itu, Ebit turut menjawab soalan berkenaan syarikat HALA yang dikatakan membawa pasukannya ke Gaza. Ebit berkata dia langsung tidak tahu mengenai syarikat tersebut kerana dia memasuki Gaza melalui Kedutan Malaysia dan Wisma Putra.

Jelasnya lagi, dia pernah menghubungi syarikat Mile of Smile dan mendapati cara masuk ke sana bernilai 10 ribu dolar, iaitu kira-kira RM50 ribu.

Sedangkan memasuki Gaza dengan bantuan syarikat Lucky tour bernilai 2,500 ribu dolar iaitu kira-kira RM10,000 sahaja untuk satu kepala.

Namun, yang membuatkan mereka terkandas lama disana adalah untuk mendapat kelulusan dua pihak iaitu Kerajaan Mesir dan juga kelulusan tentera.


Tiga Lori Misi Bantuan Ebit Lew Diarah Berpatah Balik

Sedang berdepan kontroversi isu bantuan di Gaza, pendakwah terkenal Ustaz Ebit Lew diuji lagi apabila tiga buah lori yang membawa bantuan misi kemanusiaan diarah berpatah balik di sekatan jalan raya (SJR) Bentong pada awal pagi Selasa.

Memetik laporan Astro Awani, ia berikutan tiga buat lori tersebut tidak mempunyai dokumen kebenaran daripada pihak berkuasa.

Ketua Polis Daerah Bentong, Superintendan Zaiham Mohd Kahar berkata tiga buah lori seberat tiga tan membawa barangan muatan milik Ebit Lew itu dalam perjalanan ke pantai timur.

“Mengikut SOP MKN, mana-mana pertubuhan bukan kerajaan (NGO) perlu mendapatkan kebenaran daripada Jawatankuasa Pengurusan Bencana Negeri untuk pergerakan bantuan bencana atau misi kemanusiaan, namun lori terbabit diarah untuk berpatah balik kerana tiada sebarang dokumen bagi tujuan tersebut,” katanya.

Dalam pada itu, Zaiham berkata kesemua pemandu lori berkenaan akur dengan arahan tersebut dan tiada kompaun dikeluarkan.

Terdahulu, menerusi Instagtam Ebit dilihat ada memuat naik perkongsikan video memaklumkan sebanyak 10 buah lori bantuan bergerak menghantar keperluan asas seluruh Malaysia.


“Saya Dah Cukup Penat, Serah Semua Kepada Allah”

Minggu lalu hangat diperkatakan di media sosial mengenai perselisihan faham antara penyanyi rap, Caprice dan pendakwah terkenal, Ustaz Ebit Lew mengenai misi bantuannya di Gaza.

Selepas beberapa hari berlarutan, Caprice telah pun membuat permohonan maaf. Namun, selepas pendedahan Nadir Al Nuri, Caprice berkata dia akan meneruskan sesi Live mengenai isu tersebut.

BACA: Ramai DM Minta Maaf, Caprice Tetap Teruskan IG Live Malam Ini

Bagaimanapun, Caprice memaklumkan malam tadi sesi Live berkenaan tidak dapat diteruskan. Menerusi satu entri di Insta Story, Caprice memohon maaf serta tidak mahu mengeruhkan lagi keadaan.

Kata Caprice lagi, dia sangat kecewa dengan pihak tertentu dan sudah penat untuk berdepan perkara tersebut serta menyerahkan segalanya kepada Allah.

“Saya sudah minta maaf dan tak nak keruhkan keadaan lagi, tapi kita sangat kecewa dengan pihak-pihak yang berguna kuasa untuk sembunyikan orang lain.

“Ini adalah kali kedua perkara macam ini berlaku tahun ini, saya dah cukup penat dan serah semua kepada Allah,” tulisnya.

Dalam pada itu, Caprice juga berkata dia mahu terus ke hadapan dan memperbaiki dirinya menjadi insan lebih baik. Ujarnya lagi dia masih belum sembuh dengan apa yang berlaku.

“Saya memilih untuk memperbaiki diri, saya masih belum ‘sembuh’ dengan apa yang berlaku tetapi Insya-Allah, mental dan fizikal saya akan menjadi lebih baik selepas ini,” tulisnya lagi.


Idea Aktiviti Menarik Yang Boleh Dibuat Ketika Tempoh ‘Lockdown’

Selepas lanjutan tempoh lockdown dilaksanakan, sudah semestinya anda buntu asyik berkurung dalam rumah jer kan? Apa lagi lah yang boleh dilakukan kalau di rumah ni, takkan nak ulang aktiviti sama? Boleh ‘pitam’ jadinya.

Jangan risau gais, sambil-sambil kita membanteras virus pembunuh dengan hanya duduk di rumah, kami ada beberapa idea untuk anda lakukan aktiviti berfaedah bersama orang tersayang. Dapat juga eratkan hubungan silaturahim. Gituh!

Apa kata anda adakan setiap malam menonton filem di rumah. Sekarang ini kan ada macam-macam aplikasi seperti Netflix dan banyakj lagi apps yang boleh anda download dan tengok movie secara percuma tau.

Setiap malam, satu orang daripada ahli keluarga anda dapat memilih satu filem untuk ditonton. Barulah syok!

Jika anda belum pernah mencuba, apa lagi, ayuh bersenam di rumah.

Anda boleh jer buka YouTube dan mula bersenam mengikut trainer fitness dalam YouTube anda tu. Barulah berpeluh sikit badan kan?

Rasanya lagi best nih kalau berkhemah di rumah. Tak payah susah-susah nak bawa barang banyak. Ye dak? Lagi meriah jadinya.

Pusat karaoke tak buka? Tiada masalah! Anda boleh jer berkaraoke di rumah tu. Beli lah microphone dalam Shopee ke Lazada ke, barulah acah-acah anda buat mini konsert di rumah tu. Best weh…

Haa, inilah aktiviti kesukaan nih. Kalau duduk rumah tu, ada jer idea timbul nak masak menu apa hari-hari. Nak pula kalau ada partner in crime, lagi bersemangat weh!

Masak-masak juga tapi menu jangan sampai memudaratkan kesihatan tau. Masak menu sihat ni barulah bertenaga sikit.

Buah-buahan, sayur-sayuran dan ulam-ulaman tempatan sebagai bahan utama dalam masakan. Sangat berkhasiat.

Nak dapatkan produk berkualiti itu mudah jer, anda boleh dapatkan produk Agromas dan produk usahawan IKS Agrobazaar Online. Pelbagai tawaran istimewa diadakan dari semasa ke semasa.

Okay gais, dah alang-alang sebut pasal memasak ni kan, korang nak tak memasak dan berpeluang menang hadiah lumayan dan wang tunai sehingga RM4,000?

Haa…ni bukan cubaan gais, anda boleh cuba nasib masuk pertandingan Virtual MAFI Masak Challenge Musim 2  ini. Sumpah syok gila!

1. Penyertaan terbuka kepada pelajar IPTA/IPTS yang berumur 18 tahun dan ke atas.
2. Penyertaan secara berpasangan terbuka kepada seorang dewasa (18 tahun ke atas) dan seorang kanak-kanak (6 – 12 tahun) yang mempunyai hubungan keluarga.

Amacam? Kena sangat kan aktiviti macam ini semasa lockdown sekarang. Dapat juga hadiah lumayan tu nanti. Dapat juga isi masa lapang anda semasa di rumah.

Syaratnya mudah sangat gais, mari kita usha satu persatu 2 kategori tersebut.

1. Pertandingan ini adalah terbuka kepada pelajar IPTA/IPTS yang berwarganegara Malaysia dan berumur 18 tahun dan ke atas.

2. Borang penyertaan hendaklah diisi secara online google form FAMA bermula pada 3 hingga 30 Julai 2021 di platform:
a. Laman Web FAMA
b. Facebook FAMA Malaysia (@FAMA_Malaysia)
c. Page Promosi FAMA (@promosifamahq)

3. Setiap peserta dikehendaki membuat pembelian produk Agromas dan produk usahawan sekurang-kurangnya RM30.00 sama ada di dalam Agrobazaar Online, Agrobazaar Malaysia @ Shoppe atau mana-mana kedai yang menjual produk Agromas dan sertakan bukti resit pembelian ke dalam google form pendaftaran.

4. Tarikh tutup pendaftaran adalah pada 10 Ogos 2021.

5. Peserta hendaklah memasak 3 jenis menu iaitu appetizer, main course dan minuman berasaskan buah-buahan, sayur-sayuran atau ulam-ulaman tempatan, produk Agromas serta produk usahawan. Main course perlu disediakan dalam set yang lengkap dan berkhasiat.

a) Hadiah Tempat Pertama
Wang tunai sebanyak RM4,000.00 termasuk sijil dan hamper.

b) Hadiah Tempat Kedua
Wang Tunai sebanyak RM3,000.00 termasuk sijil dan hamper.

c) Hadiah Tempat Ketiga
Wang Tunai sebanyak RM 1,000.00 termasuk sijil dan hamper.

d) Saguhati x 7 pemenang
Wang Tunai sebanyak RM500.00 termasuk sijil dan hamper.

e) Hadiah Istimewa
Video yang mempunyai banyak Viewer dan Share (1 orang pemenang) – Wang tunai sebanyak RM 1,000.00 termasuk sijil dan hamper.

1. Terdiri daripada 2 orang iaitu seorang dewasa dan seorang kanak-kanak (6-12 tahun).

2. Semua aktiviti masakan perlu dibuat dalam bentuk video yang tidak lebih dari 4 minit.

3. Video yang dihasilkan hendaklah kreatif, menarik, jelas dan mempunyai info berkenaan khasiat menu masakan yang disediakan.

6. Menggunakan produk Agromas dan produk usahawan sebagai salah satu bahan masakan.

7. Menyertakan resipi masakan bersama video masakan yang dihantar kepada urusetia.

1. Peserta hendaklah membuat hebahan secara kreatif bagi mendapatkan viewer tertinggi di media sosial masing-masing.

2. Peserta dikehendaki mendaftar sekurang-kurangnya 1 media sosial di google form pendaftaran.

3. Peserta dikehendaki berkongsi rakaman video masakan di dalam Facebook dan Instagram peserta dengan menyertakan sekali hashtag #MMCMusim2, #PromosiFama dan #AgrobazaarOnline pada posting tersebut setelah tarikh tutup pertandingan pada 15 September 2021. Profil peserta perlulah dikongsi kepada public.

4. Selain itu, peserta dikehendaki berkongsi rakaman video masakan masing-masing di Youtube FAMATV di media sosial masing-masing dengan menyertakan sekali hashtag #MMCMusim2, #PromosiFama dan #AgrobazaarOnline

6. Keputusan akan diumumkan pada 29 Oktober 2021 di laman web www.fama.gov.my

e) Hadiah Istimewa
Video yang mempunyai banyak Viewer dan Share (1 orang pemenang) – Wang tunai sebanyak RM1,000 termasuk sijil dan hamper

Tak tahu kedai mana yang anda boleh beli produk, check out jer di bawah ini:

So gais, good luck! Moga ada rezeki anda nanti. Ingat, untuk info lanjut boleh terus KLIK LINK INI.